ועדת הכנסת, כנסת 17, פרוטוקול מספר 70, 2006-12-26 09:00

גדעון סער: בוקר טוב.

גדעון סער: אני פותח את הישיבה.

גדעון סער: הערעור הראשון הוא של חבר הכנסת דב חנין.

גדעון סער: חבר הכנסת חנין, אנא תציג את הערעור שלך בנושא חוד מתכת.

דב חנין: תודה רבה אדוני היושב ראש.

דב חנין: עמיתי חברי הכנסת, אני יודע שלא בכל שבוע ולא בכל יום מקבלים ערעור על החלטת נשיאות הכנסת.

דב חנין: אני באתי לנסות לשכנע אתכם היום, שיש כאן מקרה מיוחד שראוי לקבל בו את הערעור ולהחליט על הכללתו של הנושא כנושא דחוף על סדר יומה של הכנסת.

דב חנין: המדובר, כקליפת אגוז, עמיתי חברי הכנסת, במפעל שנקרא חוד פלדה הנמצא במפרץ חיפה, הכולל דיוקסינים, חומרים מסוכנים ביותר, מסרטנים בוודאות, פי 10 מעל לתקן הנדיב שנקבע לו על ידי המשרד להגנת הסביבה.

דב חנין: ושימו לב, עמיתי חברי הכנסת, פי 3 מכל המפעלים וכלי הרכב הקיימים במפרץ חיפה בכלל, ביחד.

דב חנין: הסיפור הזה פורסם בתחקיר מאוד מאוד קשה ומזעזע, שהתפרסם בידיעות אחרונות של סוף השבוע.

דב חנין: מי שלא קרא את התחקיר, אני ממליץ לו לקרוא אותו כי פשוט זאת תמונה נוראה של איזושהי הפקרות שמתנהלת, כנראה, באזור הזה ויוצרת סכנה רצינית לא רק לאלפי אזרחים בסביבה אלא גם למאות העובדים במפעל.

דב חנין: אחד הפרטים המזעזעים בתחקיר הוא, שהעובדים למעשה חשופים לחומרים האלה בלי אמצעי ההגנה המינימאליים כמו מסכות או דברים מינימאליים שנדרשים ולכן האנשים חשופים להם.

דב חנין: זאת תמונת הנושא.

דב חנין: על בסיס הנתונים האלה אני רוצה להעלות 4 טיעונים.

דב חנין: הטיעון הראשון הוא, כשמדברים על עניין של חיים ומוות זה תמיד עניין חשוב.

דב חנין: אני לא מזלזל בשום נושא אחר שהנשיאות מאשרת, ויש לי הערכה וכבוד לכל הנושאים שאושרו, אבל אני חושב שברמה הערכית, כשמדובר בחייהם של בני אדם, זה בוודאי נושא חשוב.

דב חנין: בעניין החשיבות, בוודאי אין חולק.

דב חנין: בעניין הדחיפות.

דב חנין: אני מכיר את גישתה של יו"ר הכנסת בעניין נושאים דחופים.

דב חנין: במיוחד לפי שיטתה של יו"ר הכנסת - אני יודע שהיא לא השתתפה בדיון אתמול כי אני משוכנע שאם היתה משתתפת, לאור גישתה, היא בוודאי היתה מאשרת את הנושא הזה.

דב חנין: זה בדיוק הנושא שבו התערבות של הכנסת יכולה למנוע ולשנות.

דב חנין: לפחות שהעובדים ישימו מסכות, שיהיו נורמות ביטחוניות מינימאליות.

דב חנין: הטיעון השלישי נוגע למראית פני הצדק ולתדמיתה של הכנסת בציבור.

דב חנין: יש פה נושא שזכה - - -

אביגדור יצחקי: אחרי המשפט הזה, אפשר להצביע?

גדעון סער: אני חייב להעיר לכל חברי הוועדה שמתלוצצים שכנראה הם לא קראו עדיין את סדר היום כי הוא מאוד ארוך.

רוחמה אברהם-בלילא: תודה לחבר הכנסת גדעון סער.

רוחמה אברהם-בלילא: חבר הכנסת חנין בבקשה.

דב חנין: אני מגיע לנימוק השלישי למה צריך לאשר את הערעור הזה.

דב חנין: יש פה עניין שנוגע לתדמיתה של הכנסת, נושא שזוכה לתחקיר מקיף בעיתונות.

דב חנין: היה גם תחקיר בתחילת השבוע בגלי צה"ל, זה נושא שמעניין את הציבור.

דב חנין: מאות אזרחים מפגינים.

דב חנין: אני חושב שלא יתכן שהכנסת תגיד: "אותנו זה לא מעניין השבוע, יש לנו דברים אחרים.

דב חנין: החיים שם לא מעניינים אותנו וגם הבריאות שם לא מעניינת אותנו".

דב חנין: נימוק רביעי ואחרון.

דב חנין: יש פה מסר רוחבי, גברתי יושבת הראש, שאני חושב שחשוב שהכנסת הזאת תעביר.

דב חנין: אני חושב שלפחות בדבר אחד כדאי שהכנסת הזאת תייצג איזשהו שינוי.

דב חנין: אני יודע שבעבר נושאים סביבתיים נחשבו תמיד עניינים של איזשהו פרח נדיר וכדומה.

דב חנין: בנושא הזה, כשמדובר בחיים של בני אדם ובבריאותם של בני אדם - - -

מאיר פרוש: למה זה לוקח כל כך הרבה זמן?

דב חנין: אני כבר מסיים.

דב חנין: אני חושב שזה אכן נושא שראוי שוועדת הכנסת תתאחד בו והוא עניין של עוד 10 דקות במליאה .

דב חנין: לכן אינני רואה שום סיבה.

דב חנין: אני מבין שגם יו"ר הקואליציה לא מתנגד.

דב חנין: אני לא רואה שום סיבה שלא לאשר את הערעור הזה.

רוחמה אברהם-בלילא: עמדת הנשיאות.

אחמד טיבי: אני אנמק בשם הנשיאות למה לא התקבלה הצעתו החשובה של חבר הכנסת דב חנין.

אחמד טיבי: האמת היא שהסברו של חבר הכנסת חנין הוא הסבר משכנע ונכון וגם הנושא חשוב, אבל קדמו לו, לפי החלטת הנשיאות, נושאים אחרים בחשיבותם.

אחמד טיבי: נושא ראשון פגישת אולמרט אבו מאזן; הנושא השני איראן; הנושא השלישי זה ביטול תקציב שיקום השכונות של משרד הבינוי והשיכון; הנושא הרביעי זה ההשבתה המתוכננת של האוניברסיטאות; הנושא החמישי זה חילול שבת ברכבת ישראל.

אחמד טיבי: לא יעלה על הדעת שנושא כזה לא יעבור.

אחמד טיבי: והנושא הבא שבעטיו היה ויכוח אם לקבל את הצעתכם או הצעתה של קולט אביטל היה על שחרור 48 עברייני מין.

גדעון סער: הזכרת את השבת?

גדעון סער: לא הזכרת מי נאבק על השבת.

אחמד טיבי: אחד מחברי האופוזיציה נאבק כדי לא לסכסך בין קואליציה לאופוזיציה.

אחמד טיבי: לכן שקלנו לקבל את הצעתך והצעתם של חברי כנסת אחרים, אבל הוחלט, בסופו של דבר, ללכת השבוע על שחרור 48 עברייני מין.

אחמד טיבי: לגבי איכות סביבה, נדמה לי שנושאי איכות סביבה, לפחות בנשיאות הזאת, מקבלים עדיפות.

אביגדור יצחקי: דב, אולי אפשר לשנות את ההצעה לסדר שאת 48 עברייני המין יטביעו בתוך השפכים של המפעלים?

רוחמה אברהם-בלילא: אני מבקשת להבהיר לך, חבר הכנסת דב חנין, שבהחלט הכנסת הזאת, וגם הכנסת הקודמת, נתנה דעתה רבות בכל מה שקשור לאיכות הסביבה.

רוחמה אברהם-בלילא: היו פעמים קודמות שבהן ניתן היה לשלב ערעור שהוא בנושא חשוב.

רוחמה אברהם-בלילא: אני לא חושבת שהנושא הזה פחות חשוב מאחרים, אבל מכיוון שנשיאות הכנסת ראתה דחיפות בהצעתם של חברי כנסת אחרים ויש 6 הצעות דחופות לסדר, אני חושבת שהפעם יקשה עלינו לאשר את זה.

משה גפני: אני מקבל את הנימוקים של חברי חבר הכנסת דב חנין.

משה גפני: כחבר כנסת שחור ירוק, אני חושב שצריך לאשר את זה.

משה שרוני: אני חושב שהנשיאות לא מתייחסת בכובד ראש.

משה שרוני: אני חושב שהנושא שחבר הכנסת דב חנין העלה, מעל חצי מיליון תושבים סובלים מזה.

משה שרוני: מה קורה לכם?

משה שרוני: עולה למדינת ישראל עשרות מיליונים, אשפוז וכל זה.

משה שרוני: אני חושב שצריכים לתת לזה דחיפות.

משה שרוני: עברייני מין היו ויהיו.

משה שרוני: אז מה הבעיה?

משה שרוני: אני מבקש להביא את זה לדיון, הנשיאות טעתה.

רוחמה אברהם-בלילא: מכיוון שיו"ר ועדת העבודה הרווחה והבריאות אומר כך, הרי אם נאשר הצעה דחופה לסדר, כאשר פורטים את זה לגורמים, אנחנו רואים שבהצעה לסדר, חשובה ככל שתהיה, יש 3 דקות למציעים לדבר.

רוחמה אברהם-בלילא: מה אפשר לעשות ב-3 דקות כדי לפתור בעיה כל כך קשה וכל כך חמורה?

רוחמה אברהם-בלילא: חבר הכנסת חנין, תובילו מהלך, יחד עם יו"ר ועדת העבודה הרווחה והבריאות, בכל מה שקשור לזיהום סביבתי באזור מפרץ חיפה.

רוחמה אברהם-בלילא: תובילו יום עיון שתהיה לו יותר משמעות ושיניים מאשר 3 דקות דיבורים במליאה.

משה שרוני: איזה יום עיון?

משה שרוני: תסלחי לי מאוד.

משה שרוני: איפה הפקחים, אכיפת חוק וכל זה?

משה שרוני: אני רוצה שהשר יבוא וינמק בכנסת.

משה שרוני: מה זה?

רוחמה אברהם-בלילא: אתה יכול לקיים את זה כדיון מהיר אצלך בוועדה.

רוחמה אברהם-בלילא: יש לך 1001 אפשרויות.

משה גפני: גברתי היושבת ראש, התכלית של ההצעה לסדר זה שמעלים את זה במליאת הכנסת, מעלים את זה לסדר היום, השר משיב ואז מחליטים אם מעבירים לוועדה.

רוחמה אברהם-בלילא: חבר הכנסת טיבי, שמייצג את הנשיאות, אמר שיעלה את הנושא הזה לסדר בשבוע הבא.

רוחמה אברהם-בלילא: מאחר ובשבוע הבא אמור להיות תקציב אז - - -

גדעון סער: תראה, הנשיאות לא יכולה לכבול את שיקול דעתה, אבל - - -

רוחמה אברהם-בלילא: מזכיר הכנסת מכיר את סדר היום של הכנסת.

רוחמה אברהם-בלילא: היום הוא יום לא ארוך יחסית כך שאם נסיים מוקדם, יתאפשר להעלות את הנושא הזה היום.

רוחמה אברהם-בלילא: זה תלוי בנכונותו של השר עזרא לבוא ולהסביר.

משה גפני: אני מקבל את ההצעה הזאת.

משה גפני: תאשרו את זה כהצעה דחופה.

משה גפני: המועד שזה יעלה ייעשה יהיה בתאום עם מזכיר הכנסת.

רוחמה אברהם-בלילא: אני מודה לך אדוני.

רוחמה אברהם-בלילא: מי בעד לקבל את דחיפות ההצעה?

רוחמה אברהם-בלילא: הצבעה בעד – 14 נגד – אין נמנעים - אין ההצעה לקבל את ערעורו של חבר הכנסת דב חנין, נתקבלה.

רוחמה אברהם-בלילא: 14 בעד, אין מתנגדים, אין נמנעים לפיכך אני קובעת שהערעור התקבל והנושא יעלה במליאה בתאום עם מזכירות הכנסת והשר לאיכות הסביבה.

רוחמה אברהם-בלילא: ערעורו של חבר הכנסת יורם מרציאנו

רוחמה אברהם-בלילא: אני עוברת לערעור של חבר הכנסת יורם מרציאנו.

רוחמה אברהם-בלילא: חבר הכנסת יורם מרציאנו, הגשת הצעה לסדר בנושא מצבם הבריאותי של אזרחי ישראל – הממצאים החמורים שעולים מתוך הדוח שהוגש לשר הבריאות.

רוחמה אברהם-בלילא: אנא נמק לוועדה מדוע אתה מערער.

יורם מרציאנו: בעקבות הדוח שהוגש לשר הבריאות, שהוא דוח שמדבר בעד עצמו, שקובע שעניים, לצערי הרב, חולים יותר מאשר הציבור היותר מבוסס ויותר חזק, וכולנו גם יודעים למה.

יורם מרציאנו: אני חושב שדווקא בימים אלה, זה יותר מחשוב שזה יגיע למליאת הכנסת במסגרת הצעה דחופה לסדר היום.

יורם מרציאנו: שיגיע שר הבריאות כדי לספר לנו על הדוח שקיבל, כדי שיאמר לנו מה הדוח הזה, וכדי שנוכל אנחנו להעלות את העניין הזה לסדר היום ולטפל בזה בכנסת ישראל.

יורם מרציאנו: לכן אני רואה בהצעה זאת הצעה דחופה.

יורם מרציאנו: אני לא מבין למה הנשיאות דחתה אותה.

יורם מרציאנו: יכול להיות שעניי ישראל, והחולים בעיקר, זה נושא שהוא פחות מעניין מנושאים אחרים.

יורם מרציאנו: כל נושא כשלעצמו הוא חשוב.

יורם מרציאנו: אני חושב שגם בריאות וגם עניים אלה נושאים חשובים על סדר יומה של הכנסת.

יורם מרציאנו: יושבים פה גם שני רופאים, מכובדי ד"ר אלדד וד"ר טיבי שיגידו לך שחשוב שהנושא הזה יגיע למליאת הכנסת כדי שנראה מה אנחנו יכולים לתרום למען בריאותם של עניי ישראל.

יורם מרציאנו: אני מבקש לאשר לי את זה ואני אשמח לשמוע מה הנימוק שבעטיו הוחלט שלא להעלות את הנושא כהצעה דחופה.

רוחמה אברהם-בלילא: עמדת הנשיאות.

אחמד טיבי: הנושא שהצגת הוא נושא חשוב.

אחמד טיבי: בהחלט היו היסוסים ובסופו של דבר הוחלט להכריע בכיוון ההשבתה האפשרית של האוניברסיטאות.

אחמד טיבי: ועל כן, הנושא החשוב מאוד שאתה הצעת לא התקבל והתקבלו נושאים אחרים.

אחמד טיבי: תמיד יש מכסה של 5-6 נושאים ולפעמים הנושא ה-7 וה-8 הם גם מאוד חשובים אבל בכל זאת לא מצליחים לקבל אותם.

יורם מרציאנו: לכן קיימת ועדת הכנסת שתמיד יכולה להתנהג כמו בית הילל ולא כבית שמאי ולהתנהג כמקלים ולא כמחמירים.

אביגדור יצחקי: אנחנו צריכים לשמור על כבודה של הנשיאות.

אביגדור יצחקי: סך הכל יש שיקול דעת, והם הקציבו 6 נושאים.

יורם מרציאנו: חשבתי שאחרי המחמאות מאתמול אני אקבל פה עוד איזה - - -

רוחמה אברהם-בלילא: מי בעד לקבל את הערעור של חבר הכנסת מרציאנו?

אביגדור יצחקי: אפשר לדחות את הסעיף הזה לסוף היום?

רוחמה אברהם-בלילא: לא, אתה לא יכול לדחות.

רוחמה אברהם-בלילא: אתה לא יכול להצביע בעד ואתה לא יכול לעשות את זה.

רוחמה אברהם-בלילא: התקבל, נקודה.

רוחמה אברהם-בלילא: מי נגד.

רוחמה אברהם-בלילא: הצבעה בעד – 16 נגד – אין נמנעים – 2 ערעורו של חבר הכנסת מרציאנו, נתקבל.

רוחמה אברהם-בלילא: בעד הצביעו 16, אין מתנגדים, 2 נמנעים.

רוחמה אברהם-בלילא: לפיכך אני קובעת שהערעור התקבל.

רוחמה אברהם-בלילא: ב.

רוחמה אברהם-בלילא: פניית חבר הכנסת לשעבר, דן תיכון, בדבר זכויות יו"ר הכנסת לשעבר

רוחמה אברהם-בלילא: אני עוברת לנושא הבא: פנייתו של חבר כנסת דן תיכון בדבר זכויות יו"ר כנסת לשעבר.

רוחמה אברהם-בלילא: אני מקריאה את מכתבו של יושב ראש הכנסת לשעבר, דן תיכון, בפניה שלו לוועדה.

רוחמה אברהם-בלילא: לאחר מכן הוא יציג את הבעיה שנוצרה.

רוחמה אברהם-בלילא: המחלקה המשפטית ומנכ"ל הכנסת מוזמנים להתייחס.

רוחמה אברהם-בלילא: כל מי שירצה רשות דיבור מוזמן לקבלה ומוזמן להירשם.

רוחמה אברהם-בלילא: חבר כנסת שיפריע במהלך הדיון תבוטל זכות הדיבור שלו באופן מיידי.

רוחמה אברהם-בלילא: "הנדון: ביטול זכותי, דן תיכון, כיו"ר הכנסת לשעבר.

רוחמה אברהם-בלילא: "למרות החלטת ועדת הכנסת מיום 29.11.2006, לפי אין פוגעים בזכויות ח"כ שפרש לגמלאות רטרואקטיבית, סבורה היועצת המשפטית של הכנסת, כי יש לבטל את זכויותיי לגמלאות, שניתנו לפני שנים, וזאת החל מיום 31.12.2006, בעוד כשבוע ימים.

רוחמה אברהם-בלילא: בפגישה משותפת שקיימנו ביום 13.11.2006, בלשכת מנכ"ל הכנסת, בהשתתפות היועצת המשפטית, סוכם כי נושא הפגיעה בזכויותיי, יובא לדיון בוועדת הכנסת.

רוחמה אברהם-בלילא: סברתי כי החלטת הכנסת מיום 29.11.2006, לפיה אין פוגעים בזכויות מי שפרש ברורה, אך מאחר והייעוץ המשפטי לכנסת סבור אחרת, פרשנות שונה להחלטה, אני חוזר על בקשתי בפניך לזמן את ועדת הכנסת לאלתר, כדי שזאת תחליט על פי בקשת ועדת הכספים.

רוחמה אברהם-בלילא: לפי מיטב הבנתי, ולא רק שלי, זכויותיי דומות ושוות לאלה שניתנו על פי אותן החלטות ליושבי ראש כנסת לשעבר: שמיר, ברמן, הילל, שילנסקי, וייס, בורג, ריבלין ודליה איציק יו"ר מכהנת.

רוחמה אברהם-בלילא: מכל הנזכרים לעיל, החליטה היועצת המשפטית של הכנסת לשלול את זכויותיי בלבד.

רוחמה אברהם-בלילא: " חבר הכנסת דן תיכון, כינסנו את ועדת הכנסת ואני מבקשת שתסביר לוועדה את כל הפרשה החל מהרגע שפרשת.

2672: ראשית, אני באמת חושב שטרם יבשה הדיו על ההחלטה מה-29.11.2007, לפיה אין פוגעים בזכויות של אנשים רטרואקטיבית וכעבור יום הוגשה חוות דעת שבאה לשלול בעצם את זכויותיי שלי.

2672: אנחנו העברנו לוועדה חוות דעת של שלושה עורכי דין, שלפחות אחד מהם נחשב למוביל בתחום יחסי העבודה, עו"ד נחום פיינברג.

2672: הוא סוקר את הניסיונות לחוקק חקיקה רטרואקטיבית ואומר שהמקרה הזה הוא מקרה קלאסי של אדם שיצא, סיים את עבודתו, קיבל את אשר מגיע לו, וכעבור 8 שנים באים ופוגעים בו.

2672: עוד הוא אומר, שהמקרה הוא מסוכן משום שהוא עשוי להוות תקדים.

2672: אני חוזר ואומר ושואל, איך יכול להיווצר מצב שכל יושבי ראש הכנסת, כולל נשיאי בית המשפט, הרבנים הראשיים למיניהם, נשיאי בתי הדין, השערים, זכאים לקבל, ורק אדם אחד, כתוצאה מאקרובטיקה משפטית, זכויותיו נשללות?

2672: אני מדבר על כך שהזכויות ליושבי ראש מכהנים, וגם לכאלה שסיימו את תפקידם אחרי, מקבלים את הזכויות.

2672: כשאתה נבחר כיושב ראש, כולל היושבת ראש הנוכחית, אתה מקבל חוברת שבה מפרטים את הזכויות שלך.

2672: כך קרה גם איתי.

2672: אני קיבלתי חוברת ובה צוינו כל זכויותיי החל מהיום שאני פורש והן היו דומות לאלה של כל יושבי ראש הכנסת ולא היתה מחלוקת.

2672: יש לומר שהחלטתי ביום בחירתי כיושב ראש הכנסת, לסיים בתום הקדנציה, נשענה גם על ההבנה שאלה הם זכויותיי.

2672: אבל קרה לי דבר מאוד מעניין.

2672: לאחר שפרשתי בעצם ראיתי שהכנסת החליטה, משום מה, שלא לשלם לי את הקצבה שלי ואת כל ההטבות ותמהתי למה.

2672: כעבור כמה שבועות התברר שנוצרה בעיה.

2672: לאחר שראש הממשלה, דאז, נתניהו, פרש, ונבדקו זכויותיו, הגיעו למסקנה שהוא לא זכאי לקבל את מלוא ההטבות שלהן זכו ראשי הממשלה לשעבר, כיוון שלא היתה לו קצבה של 70%.

רוחמה אברהם-בלילא: כדאי שתסביר לוועדה שלפני 5 היתה הצעת חוק של חבר הכנסת חיים אורון להגביל את הסמכויות של ראשי הממשלה.

רוחמה אברהם-בלילא: אני רוצה שתסביר את זה לחברי הכנסת.

2672: האמיני לי שאני אגע בכל העובדות.

2672: התברר שלחבר הכנסת נתניהו, ראש הממשלה לעבר, ביום פרישתו, לא הגיעו זכויות כראש ממשלה לשעבר, משום שהוא לא הגיע לדרגת הסף שמקנה לו את הזכויות, דהיינו 70% .

2672: כונסה ועדה ציבורית מיוחדת, שנקראת ועדת בועז, שהחליטה, לפנים משורת הדין, שחבר הכנסת נתניהו, בהיותו ראש ממשלה, לא היה זכאי להטבות האלה ולכן יהיה זכאי להטבות האלה רק לתקופה של 3 שנים.

2672: בתוך שנה כונסה ועדה נוספת והיא החליטה שזה לא יוגבל ב-3 שנים אלא שזה יהיה לכל התקופה.

2672: כשאני אומר רטרואקטיבית, אני לא אומר שלא היו החלטות רטרואקטיביות, אבל כשהן היו, הכוונה היתה מכאן ואילך ולעולם הן לא יחולו על ההטבות שניתנו בעבר.

2672: כשפרשתי, ואמרתי לכם שלא קיבלתי את ההטבות האלה.

2672: פניתי לכנסת ולא קיבלתי תשובה.

2672: למי שזוכר, היתה אז מסכת ארוכה של פניות שסופה פניה שלי לבית המשפט בטענה שזכויותיי לא מתקיימות.

2672: התברר שהכנסת כופרת בכלל בזכויותיי לקבל מה שנקרא שירותי משרד.

2672: אני תמהתי, כי הרי הכללים מאוד ברורים ואין מחלוקת.

2672: הבאתי חוות דעת של נשיא בית הדין לענייני עבודה, דאז, השופט מנחם גולדברג, שאמר שהוא התפלא איך וכיצד גוררים אותי למחוזות שאיש לא רוצה בהם.

2672: פניתי לבית המשפט בערר.

2672: כעבור 3 שנים, קצת לפני מתן פסק הדין, לפתע התקבל מכתב מהכנסת, שהכנסת מקבלת את הטענתי ובפסק דין שניתן על ידי בית המשפט העליון, הוכרו זכויותיי והובאו במסגרת ההחלטה.

2672: אלא שמאותו יום, מועד מתן פסק הדין, חזרה בה הכנסת מההסכמה והעלתה כל מיני טענות מגוחכות, שאני פשוט בוש ונכלם לספר לכם איזה טענות מצחיקות.

2672: מכל מקום, לא יכולתי לממש את החלטת בית המשפט.

2672: כשפניתי לבית המשפט הוא אמר: "אתם מספיק מבוגרים בכנסת כדי לדעת איך לכבד את החלטת בית המשפט".

2672: כאמור, חלפו כבר 3 שנים ועוד שנה חלפה והגענו סוף כל סוף לכלל הסכמה עם הייעוץ המשפטי של הכנסת.

2672: אלא שרוצה המזל הרע שלי ואני מתנדב לכהן כיו"ר רשות הנמלים, ואז חוזרת הכנסת ואומרת: "מאחר ואתה מתנדב לשרת כיו"ר מועצת המנהלים של רשות המנהלים, לצורך ביצוע רפורמה, זכויותיך נשללות פעם נוספת למען התקופה הזאת, כי אתה תקבל כפל לשכות.

2672: לא כפל ולא לשכות.

2672: לא לשכה אחת ולא לשכה שניה.

2672: אסור היה ללשכה ברשות הנמלים לטפל בענייני כיושב ראש לשעבר.

2672: לאחר שנתיים ורבע אני מסיים את תפקידי ואני בא לכנסת ואומר: "תשמעו, סיימתי".

2672: אומרים לי: "תשמע, אמנם לא קיבלת את ההטבות שלך במשך השנים, אבל בסוף השנה אנחנו בלאו הכי שוללים ממך את הזכויות שלא קיבלת".

2672: נוצר מצב שב-8 שנים שחלפו זכיתי לקבל הטבות חלקיות ומצומצמות לפי הגדרת הכנסת, אבל לתקופה של שנה וחצי.

2672: בעוד שבוע יאמרו לי: "זה שלא קיבלת, לא קיבלת.

2672: אתה אחיו התאום של נתניהו שלא הגיע ל-70% ונתנו לו.

2672: ביטלנו לנתניהו, מבטלים אוטומטית לך".

2672: מכאן נוצר האבסורד הגדול, שבו עצם אני היחידי מבין כל יושב הראש החיים, בעבר ובהווה, ואלה שיכהנו בעתיד - הם זכאים ורק אני לא.

2672: אני רוצה לומר לכם שלאורך כל הדרך, ועברנו ועדות ציבוריות שונות, כולם הדגישו וקיבלו החלטה: אין שלילת זכויות ליושבי ראש הכנסת רטרואקטיבית.

2672: החדר הזה קיבל החלטה שלא שוללים את זכויותיהם של יושבי ראש הכנסת עד לדן תיכון, כולל דן תיכון, בהחלטה של ועדת הכנסת.

2672: אבל כנראה זה לא עוזר לי.

2672: 4 פעמים פניתי לבית המשפט העליון.

2672: אני לא רוצה להתבכיין פה, אבל הוצאתי 600 אלף שקל כדי לממש את זכויותיי, שלא היו שנויות במחלוקת.

2672: כמובן שאת החזר ההוצאות האלה לא יכולתי לקבל כי מישהו דאג לנסח את הכללים לגבי החזר הוצאות משפטיות בצורה כזאת שזה לא יחול עלי.

2672: מה אני אומר לכם?

2672: אל תשלחו אותנו בחזרה לבית המשפט העליון.

2672: בית המשפט העליון אומר לנו: "אתם מתבזים.

2672: איך יכול להיות שהכנסת לא מכבדת את יושבי הראש שלה?".

2672: תודה רבה גברתי.

רוחמה אברהם-בלילא: תשיב על הטענה היועצת המשפטית של הכנסת, הגברת נורית אלשטיין.

נורית אלשטיין: רק כדי להעמיד עובדות על דיוקן.

נורית אלשטיין: בית המשפט העליון אישר את העמדה המשפטית, כפי שהוצגה בכנסת, ולא כפי שנמסרה עכשיו מפיו של מר דן תיכון.

נורית אלשטיין: זה רק כדי שהעובדות תהיינה בפניכם.

2672: אני, כמובן, חולק על כך.

נורית אלשטיין: הדברים מדברים בעד עצמם, פשוט יש פסק דין.

נורית אלשטיין: אם כבודכם רוצים לקרוא אותו, אתם מוזמנים לעשות זאת.

גדעון סער: נראה לך שאנחנו יכולים לדון בזה בלי זה.

רוחמה אברהם-בלילא: חבר הכנסת סער, היא תתייחס לזה.

גדעון סער: אנחנו פה טריבונל.

גדעון סער: שום דבר אין בפנינו.

נורית אלשטיין: חוות הדעת המשפטית מצויה בפניכם?

משה שרוני: זה מהבוקר, נו באמת.

גדעון סער: מדובר על פסק דין, מותר לי לקרוא את פסק הדין?

גדעון סער: חוות הדעת זאת העמדה והיא תגיד אותה עכשיו.

רוחמה אברהם-בלילא: בסופו של הדיון אנחנו נחליט מה אנחנו עושים.

גדעון סער: זה לא מכבד.

גדעון סער: כל העניין כאן הוא זילות של הכנסת.

גדעון סער: כל פעם להביא אלינו חבר כנסת אחד לשעבר, שיראו ש-25 חברי כנסת עוסקים בזה ודנים בזה.

גדעון סער: אני לא רואה פה הקפדה על כבודה של הכנסת, וגם לא מכינים את התשתית העובדתית והמשפטית שנצרכת להכרעה.

נורית אלשטיין: חוות הדעת - - -

גדעון סער: חוות הדעת היא לא התשתית.

גדעון סער: פסק הדין שאת מדברת עליו הוא חלק מהתשתית.

נורית אלשטין: חוות הדעת ניתנה ב-30.11.

נורית אלשטין: לא ברור לי מדוע היא לא הומצאה.

נורית אלשטין: אני לא אחראית על הסדר הזה.

נורית אלשטין: מכל מקום, התשתית העובדתית איננה פסק הדין.

נורית אלשטין: ראיתי לנכון להבהיר כי נטענו פה טענות לא נכונות.

נורית אלשטין: ניתלו כאן בפסק דין ונטען כאילו בית המשפט העליון אישר את עמדתו של יושב ראש הכנסת לשעבר, מר דן תיכון, ולא היא.

נורית אלשטין: אני רק רוצה להבהיר.

נורית אלשטין: חוות הדעת מדברת בעד עצמה.

נורית אלשטין: הפרשנות המשפטית היא כפי שניתנה.

נורית אלשטין: ברור היה, שכאשר ועדת הכספים קיבלה החלטה בקשר לראש ממשלה לשעבר, שזה יחול על שני יושבי ראש כנסת לשעבר, קרי, על מר דן תיכון ועל מר בורג.

נורית אלשטין: הדברים היו ברורים גם בוועדת הכספים, שכן מר דן תיכון הופיע בוועדת הכספים וגם אמר את זה, אלא שוועדת הכספים לא מוסמכת לדון בעניינו, אלא ועדת הכנסת היא המוסמכת.

נורית אלשטין: אז הוא אמר: "אני שם את פעמי לוועדת הכנסת".

נורית אלשטין: הפרשנות, כפי שהוא מנסה לטעון לה, היא לא נכונה.

נורית אלשטין: אנחנו מתייחסים לזה בחוות הדעת ואני לא אחזור על הדברים.

נורית אלשטין: מכל מקום צריך להבין שבנדנדה הזאת, כל מה שחל על ראשי ממשלה לשעבר, בשים לב לכך שהיתה החלטה להצמיד את יושבי ראש הכנסת המסוימים, וזה חל על שני יושבי ראש כנסת מסוימים, שהם דן תיכון ובורג לראש ממשלה - - -

ראובן ריבלין: מהכנסת ה-16 זה לא חל.

2672: זה חל, אתה טועה.

נורית אלשטיין: חבר הכנסת ריבלין צודק, זה כבר לא חל.

נורית אלשטיין: מ-2001 זה כבר לא חל כי זאת ההחלטה, אבל זה כן חל על שני יושבי ראש לשעבר מסוימים.

נורית אלשטיין: תראו, יש כאן עניין כזה.

נורית אלשטיין: הרי כשמת

נורית אלשטיין: קבלת החלטה אף אחד לא יכול לצפות כיצד היא משתרשרת.

נורית אלשטיין: ברור שכשהתקבלה ההחלטה על ההצמדה, מי שהחליט עליה ראה שיש בכך טעמים חיוביים, אם נאמר זאת בזהירות.

נורית אלשטיין: לימים, כאשר הגלגל משתנה וועדה ברשות חבר הכנסת לשעבר בייגה שוחט, יחד עם חבר הכנסת אורון, ישבו על המדוכה ובחנו את הנושא של זכויות ראשי ממשלה לשעבר ומציעים הצעה, וועדת הכספים מקבלת החלטה.

נורית אלשטיין: ברור שיש לזה השלכות על מי שראה את עצמו, בזמן אמת, מתאים להיות צמוד לראש הממשלה.

נורית אלשטיין: עתה מבקשים מכם לעשות הפרדה.

נורית אלשטיין: לומר, מה שקיבלנו קיבלנו, ועכשיו אם ההחלטה לגבי ראש הממשלה היא לא לטובתנו, אז בואו תקבלו החלטה אחרת ותנתקו אותנו, למעשה, מראש הממשלה.

נורית אלשטיין: כי מה שהוחלט בוועדת הכספים לגבי ראש ממשלה לא יחול לגבינו ונטענות כאן טענות מטענות שונות.

נורית אלשטיין: ככל שהטענות שעולות מבחינה משפטית מנסות להיצמד לפרשנות, התמודדנו איתן והפרשנות היא לא נכונה.

נורית אלשטיין: הדברים הם לגמרי ברורים.

נורית אלשטיין: ההחלטה היא ברורה ומה שחל על ראש הממשלה לשעבר, כפי שגובש בוועדת הכספים, צריך לחול גם על שני יושבי ראש הכנסת לשעבר והדברים ברורים.

נורית אלשטיין: היו"ר רוחמה אברהם: מנכ"ל הכנסת, אבי בלשניקוב, בבקשה.

אבי בלשניקוב: אני רוצה לומר מספר דברים שנוח לי להגיד כמנהל כללי.

אבי בלשניקוב: ראשית, אחד הדברים שאני עושה מאז שהגעתי זה קריטריונים אחידים ושוויוניות מבחינת עובדי הכנסת.

אבי בלשניקוב: כל שכן, קטונתי מלהגיד, אני חושב שזה לא לכבודה של הכנסת.

אבי בלשניקוב: כפי שאמר חבר כנסת גדעון סער, כל פעם תופסים איזה חריג וכל הכנסת נתפסת כחריגה.

אבי בלשניקוב: לדעתי, הסוגיה הזאת היא סוגיה שלא נתונה להחלטה של הלשכה המשפטית לומר אם זה נורמטיבי או לא נורמטיבי, נכון או לא נכון.

אבי בלשניקוב: השולחן הזה זכאי להחליט.

אבי בלשניקוב: צריכה להיות שוויוניות אחידה בקרב כל יושבי הכנסת.

אבי בלשניקוב: לא יכול להיות שהשולחן הזה, מצד אחד, ידון על נציבות הדורות הבאים ועל הנחלת המורשת, ומצד שני ישכח את יושבי הכנסת שלנו, לצורך העניין.

אבי בלשניקוב: ברגע שהם מסיימים את תפקידם אנחנו שוכחים.

אבי בלשניקוב: אני אומר את זה כעובד ציבור.

אבי בלשניקוב: זה לא ראוי, זה לא נכון, זה לא מקובל, זה לא קיים באף מדינה.

אבי בלשניקוב: אני רוצה לדבר על הכלל.

אבי בלשניקוב: צריך להיות שוויון אחד לכולם.

אבי בלשניקוב: השולחן הזה, כוועדת הכנסת, הוא סוברני להחליט.

אבי בלשניקוב: אם דבר כזה היה קורה במנגנון הכנסת, כפי שאני מצאתי שזה קיים, במרכזייה או באגף כזה ואגף אחר, אני ביטלתי את זה - שוויוניות אחת לכולם.

אבי בלשניקוב: גם השולחן הזה צריך לקבל החלטה אמיצה, מהירה ולאמץ את שוויוניות.

אבי בלשניקוב: כמנכ"ל כנסת, לא יכול להיות שאני מאשר בחתימתי, אם זה לדב שילנסקי, ליצחק ברמן או לשלמה הילל, הטבות כאלה ואחרות ברכב, וביום ראשון הקרוב אני צריך להורות לאנשי המנהל אצלי, לקחת לדן תיכון את הרכב, בו בזמן ששלמה הילל, דב שילנסקי, יצחק ברמן - - -

קריאה: לגבי הרכב אתה לא צודק.

אבי בלשניקוב: לקודמיו של דן תיכון יש אפשרות לבחור בין תשלום של אחזקת רכב שנתית, להלן אחזקת רכב, או רכב צמוד.

אבי בלשניקוב: אגב, אין לי טענות ללשכה המשפטית.

אבי בלשניקוב: הם נתנו את הפרשנות שלהם להחלטת ועדת הכספים.

אבי בלשניקוב: לגבי סוגיית אחזקת הרכב והלשכה.

אבי בלשניקוב: אני פונה אליכם, כוועדה המוסמכת.

אבי בלשניקוב: לגבי לשכה, ברוך השם, השולחן הזה והחדר הזה אישר פרוייקט של 250 מיליון שקל של הרחבת הכנסת.

אבי בלשניקוב: היום אין יותר מצוקת חדרים בכנסת.

אבי בלשניקוב: אנחנו משלימים תוך כמה חודשים את האגף החדש.

אבי בלשניקוב: אני בעד גם שהשולחן הזה יקבל החלטה, כיוון שיש חדרים, אפשר שאם יושב ראש כנסת לשעבר, זכאי ללשכה, אין שום בעיה שיקבל את הלשכה הזאת בכנסת.

אבי בלשניקוב: זה חסכוני, אין כאן שום הוצאה מיותרת.

אבי בלשניקוב: הוא יקבל את השירותים מהבית.

אבי בלשניקוב: זה לא יופיע בטבלאות המכוערות, שאני נאלץ לפרסם, האם נתתי לו אינטרנט, נתב אלחוטי וכדומה.

אבי בלשניקוב: אני חושב ששירותי הלשכה צריכים להינתן בכנסת.

אבי בלשניקוב: זה לכבודה של הכנסת ולכבודם של יושבי הראש שכיהנו בעבר.

אבי בלשניקוב: יש מקום וזה לא עולה למשלם המיסים הישראלי כלום.

אבי בלשניקוב: כיוון שאני בעד שהנושא לא יימשך, צריכה להתקבל החלטה.

אבי בלשניקוב: השולחן הזה הוא שולחן סוברני – שוויוניות, כלליות, אחידות, אלה שמות המשחק שצריכים להיות סביב השולחן הזה.

אחמד טיבי: עכשיו דן תיכון אתה יודע מה זה קיפוח ואי שוויוניות.

רוחמה אברהם-בלילא: אדוני המנכ"ל, מונחת בפנינו טבלה ואני רוצה לשאול לגביה.

רוחמה אברהם-בלילא: כשאמרת שאין מצוקת חדרים, התכוונת שיושבי הראש לשעבר יכולים להיעזר בלשכה בתוך הכנסת.

רוחמה אברהם-בלילא: זה אומר שכל הנושא של משכורות עוזרים שמצוינות כאן - ואני רואה שלא כל יושבי הראש לשעבר קיבלו אותם.

רוחמה אברהם-בלילא: כנ"ל לגבי עיתון, ציוד משרדי, דואר, פלאפון וכדומה.

רוחמה אברהם-בלילא: כשאנחנו מדברים על מדפסת וטלפון ודואר וצרכי צילום, אנחנו מדברים על סכומים לא מבוטלים שאכן מוצאים מהקופה הציבורית.

רוחמה אברהם-בלילא: אם מסכמים את כל הסכומים הללו – אני לוקחת את הסכומים של העוזרים, צילום, שירותי משרד, מדובר כאן על 3 יושבי ראש - - -

מגלי והבה: ואם יושבי הראש גרים בצפון?

2672: חלק מזה אלה הוצאות שלי כיושב ראש הכנסת ששולמו לי באיחור של 5 שנים.

רוחמה אברהם-בלילא: הוועדה הזאת תחליט, וכדאי שנדע את כל הפרטים.

רוחמה אברהם-בלילא: ברגע שתתקבל פה החלטה, שהכנסת תיתן לשכה ליושבי ראש לשעבר, מדובר על מאות אלפי שקלים שייחסכו מהקופה הציבורית.

רוחמה אברהם-בלילא: דהיינו, תהיה לשכה של יושב ראש שמכבדת את עצמה ואת כנסת ישראל.

רוחמה אברהם-בלילא: לעניות דעתי אין דבר יפה יותר מזה שהם יקבלו את השירותים מתוך הכנסת.

רוחמה אברהם-בלילא: זה הדבר הכי מכובד שיכול להיות.

2672: זאת היתה הצעתי שנדחתה.

רוחמה אברהם-בלילא: אז מכיוון שנכון לעכשיו אין מצוקת חדרים, הוועדה צריכה להחליט האם אנחנו נותנים ליושבי ראש הכנסת לשעבר להמשיך לעבווד מהלשכות בכנסת או שיוכלו להעסיק את העוזרים ולקבל את שירותי המשרד השונים כפי שהיה בעבר.

ראובן ריבלין: יש יתרון בהצעה שלך שכן כל יושבי ראש הכנסת חייבים להיות ירושלמים.

רוחמה אברהם-בלילא: אני חושבת שיושבי ראש לשעבר, אשר רואים עצמם כממשיכים להיות אנשי ציבור - הרי העולם הטכנולוגי לא צריך לגרום לכך שהם צריכים להיות יום יום בכנסת.

רוחמה אברהם-בלילא: יש להם שירותי מזכירות, שירותי צילום, יש להם את כל השירותים.

רוחמה אברהם-בלילא: אפשר לעבוד גם מרחוק.

מגלי והבה: למה יושב ראש שגר בצפון, צריך לנסוע בגיל 60 או 70 לפה?

רוחמה אברהם-בלילא: אם הוא רואה עצמו כאיש ציבור, הוא יכול להמשיך לקבל את שירותי המשרד בכנסת.

רוחמה אברהם-בלילא: אני לא רואה מצב שבו צריך להשכיר עבורו לשכה ועוזרים ושירותים הניתנים בחוץ.

רוחמה אברהם-בלילא: מדובר בהרבה מאוד כסף.

רוחמה אברהם-בלילא: אני פותחת את הנושא לדיון.

רוחמה אברהם-בלילא: ההתייחסות שלנו צריכה להיות לגבי שני נושאים.

רוחמה אברהם-בלילא: נושא אחד זה לגבי הרכב.

רוחמה אברהם-בלילא: כפי שאמר המנכ"ל, אין עוררין שחבר הכנסת דן תיכון צריך לקבל החזר הוצאות נסיעה או רכב, כפי שכל יושבי הראש לשעבר מקבלים.

רוחמה אברהם-בלילא: לגבי שירותי מזכירות, משרד, עוזרים וכדומה, אנחנו צריכים לתת את הדעת לגבי ניהול לשכות, על אחת וכמה, אם ניתנת האפשרות בכנסת.

רוחמה אברהם-בלילא: בעבר היתה מצוקת חדרים והיתה בעיה אבל היום יש פיתרון.

רוחמה אברהם-בלילא: אני רוצה שנדון בסוגיה הזאת ונקבל החלטה.

רוחמה אברהם-בלילא: כל החלטה אשר תתקבל על ידי הוועדה, תהיה מקובלת על כולם.

2672: 8 שנים אני נלחם על כך שימלאו את המשפט שאומר שיו"ר כנסת שפרש לגמלאות רואים אותו כאילו היה ראש ממשלה לשעבר.

2672: לא הצלחתי ליישם את זה גם לאחר שקיבלתי פסק דין בבית המשפט העליון.

2672: במסמך האחרון שמונח בפניכם, אני שומע שכל ה-8 שנים הייתי צמוד לראש הממשלה לשעבר וכנראה אני לא ידעתי.

2672: כתוב במפורש, הצמדה, הצמדה, הצמדה.

2672: ואני לא ידעתי.

ראובן ריבלין: בזה הוא צודק, אי אפשר להכות אותו פעמיים.

ראובן ריבלין: אי אפשר להכות אותו פעמיים.

יעקב מרגי: לא הבנתי, גם להצמיד אותו לביבי וגם לא לתת לו?

נורית אלשטיין: אני אבקש מהיועצת המשפטית של ועדת הכנסת להציג בפניכם מה המצב נכון להיום, מי מקבל מה, כדי שתדעו לפחות על מה מבקשים כאן - - -

משה שרוני: שקודם חברי הכנסת יתבטאו.

רוחמה אברהם-בלילא: לא, לא, אני מחליטה כאן, סליחה.

רוחמה אברהם-בלילא: אתה לא יושב ראש הוועדה הזאת.

משה שרוני: יש לי הצעה לסדר, תסלחי לי.

משה שרוני: לא יכול להיות שיועץ משפטי יגיד לי אם אני עובר על החוק או לא עובר על החוק.

משה שרוני: הפרשנות שלהם לא מעניינת אותי בכלל.

משה שרוני: אנחנו קובעים כאן ולא הם.

משה שרוני: באמת, הגיע הזמן לזה.

רוחמה אברהם-בלילא: חבר הכנסת שרוני, כיוון שחבר הכנסת גדעון סער אמר שחשוב לראות את כל הפרטים ולשמוע את כל הפרטים הכי מדויקים, כולל פסקי הדין שהיו בעבר, ומכיוון שיש לנו יעוץ משפטי לוועדה, כפי שאתה, כיושב ראש הוועדה שלך, לא מוותר על הייעוץ המשפטי, אני חושבת שגם אני לא מוכנה לוותר על הייעוץ המשפטי שניתן לי ולמרבית חברי הוועדה.

רוחמה אברהם-בלילא: ולכן - - -

משה שרוני: אם זה חוקי או לא, זה הכל, לא משהו אחר.

רוחמה אברהם-בלילא: היועצת המשפטית של הוועדה - - -

מוחמד ברכה: אני רוצה הצעה לסדר, ברשותך.

רוחמה אברהם-בלילא: לאחר שהיועצת המשפטית תאמר את דבריה, בבקשה ארבל.

מוחמד ברכה: יש לי הצעה לסדר.

רוחמה אברהם-בלילא: לאחר מכן.

מוחמד ברכה: מה זאת אומרת לאחר מכן?

רוחמה אברהם-בלילא: אני מחליטה מתי אתה תציע הצעה לסדר.

מוחמד ברכה: מה האגרסיביות הזאת?

רוחמה אברהם-בלילא: אני קוראת אותך לסדר.

מוחמד ברכה: למה?

רוחמה אברהם-בלילא: ככה, כי בא לי.

מוחמד ברכה: אני מבקש הצעה לסדר, שהיא עניינית עכשיו.

רוחמה אברהם-בלילא: אני קוראת אותך לסדר פעם שניה.

מוחמד ברכה: את הולכת בכיוון מאוד לא טוב.

רוחמה אברהם-בלילא: אני יכולה לקרוא לך לסדר פעם שלישית.

רוחמה אברהם-בלילא: אני אמרתי שאני אתן לך לדבר לאחר שארבל תדבר.

מוחמד ברכה: אני מבקש הצעה לסדר שאני חושב - - -

רוחמה אברהם-בלילא: ארבל בבקשה.

ארבל אסטרחן: אני רוצה, בקצרה, לתאר את המצב הקיים לגבי - - -

מוחמד ברכה: אני מבקש הצעה לסדר.

רוחמה אברהם-בלילא: אני אמרתי שאני אתן לך לאחר שהיועצת המשפטית - - -

מוחמד ברכה: אני מבקש הצעה לסדר, מה הבעיה בזה?

רוחמה אברהם-בלילא: חבר הכנסת ברכה אני קוראת אותך לסדר פעם שלישית, צא החוצה.

מוחמד ברכה: אני לא אצא עכשיו.

רוחמה אברהם-בלילא: איפה הסדרנים?

רוחמה אברהם-בלילא: בבקשה להוציא את חבר הכנסת ברכה.

מוחמד ברכה: זאת חוצפה.

רוחמה אברהם-בלילא: חבר הכנסת ברכה - - -

מוחמד ברכה: בסך הכל ביקשתי הצעה לסדר.

מוחמד ברכה: שרוני ביקש וקיבל, למה אני לא אקבל?

רוחמה אברהם-בלילא: האלימות המילולית שלך לא בוועדה הזאת, נקודה.

רוחמה אברהם-בלילא: צא החוצה.

מוחמד ברכה: אני לא יוצא.

יצחק גלנטי: תפנה לוועדת האתיקה.

מוחמד ברכה: עכשיו אני לא יוצא, זאת חוצפה.

רוחמה אברהם-בלילא: סדרנים, אני מבקשת להוציא את חבר הכנסת ברכה.

מוחמד ברכה: אני לא יוצא.

רוחמה אברהם-בלילא: אתה תצא, אני לא אמשיך את הדיון הזה.

מוחמד ברכה: אל תמשיכי, מצידי את תשבי עד הבוקר.

רוחמה אברהם-בלילא: אתה תצא החוצה ל-5 דקות ותירגע.

מוחמד ברכה: לא, ההערות שלך חוצפניות ומכוונות בצורה לא ישרה.

יצחק גלנטי: ברכה, תפנה לוועדת האתיקה בעניין.

מוחמד ברכה: אני לא פונה לאף אחד.

רוחמה אברהם-בלילא: תוציאו אותו בבקשה החוצה.

מוחמד ברכה: מה?

מוחמד ברכה: יוציאו אותי בכוח?

רוחמה אברהם-בלילא: כן.

מוחמד ברכה: לא, אני לא יוצא.

מוחמד ברכה: היא צריכה להתנצל על ההתנהגות שלה.

רוחמה אברהם-בלילא: אני לא אתנצל על ההתנהגות שלי, צא החוצה.

מוחמד ברכה: את צריכה להתנצל על ההתנהגות שלך.

רוחמה אברהם-בלילא: צא החוצה.

מוחמד ברכה: היא מתחצפת, אני לא יוצא.

מוחמד ברכה: היא לא יכולה לעשות את זה פעם אחרי פעם.

מוחמד ברכה: היא עושה את זה פעם אחר פעם בצורה מכוונת.

רוחמה אברהם-בלילא: סדרנים אני מבקשת.

רוחמה אברהם-בלילא: אתה לא תתפרע פה בוועדה, עם כל הכבוד לך.

רוחמה אברהם-בלילא: צא החוצה.

מוחמד ברכה: סך הכל ביקשתי את זכותי התקנונית.

רוחמה אברהם-בלילא: אתה תקבל אותה מייד לאחר - - -

מוחמד ברכה: לא, אני ביקשתי - - -

רוחמה אברהם-בלילא: אני מנהלת כאן את הישיבה ועם כל הכבוד לך, אתה לא תחליט מתי תקבל את רשות הדיבור.

רוחמה אברהם-בלילא: צא החוצה.

אביגדור יצחקי: זה כל כך חשוב?

אביגדור יצחקי: כל כך חשוב?

אביגדור יצחקי: מה קרה?

מוחמד ברכה: שמישהו יעיר לה על ההתנהגות הבזויה הזאת.

אביגדור יצחקי: זאת לא התנהגות בזויה.

רוחמה אברהם-בלילא: צא החוצה, בבקשה.

מוחמד ברכה: תדברי בנימוס.

רוחמה אברהם-בלילא: מי שלא מדבר בנימוס זה אתה.

מוחמד ברכה: תדברי בנימוס.

מוחמד ברכה: מה?

מוחמד ברכה: את מושל צבאי כאן?

רוחמה אברהם-בלילא: תרשה לי לא לרדת לרמות שאתה נמצא בהם.

מוחמד ברכה: אני יוצא בגלל כבודם של הסדרנים, אני לא רוצה להביך אותם.

רוחמה אברהם-בלילא: אני מודה לך, צא החוצה בבקשה, תודה.

מוחמד ברכה: אני רק לא רוצה להביך את הסדרנים, שאני מכבד אותם, הרבה יותר מההתנהגות שלך הבזויה.

רוחמה אברהם-בלילא: בזויה?

רוחמה אברהם-בלילא: נראה של מי.

רוחמה אברהם-בלילא: צא החוצה, ואני מבקשת שלא תיכנס יותר לישיבה.

מוחמד ברכה: אני אכנס מתי שאני אחליט.

רוחמה אברהם-בלילא: אני מחליטה מתי תיכנס ומתי לא.

רוחמה אברהם-בלילא: אני מחליטה מתי אתה נכנס ומתי לא.

רוחמה אברהם-בלילא: חברים, יש גבול לכל תעלול.

רוחמה אברהם-בלילא: מה שקורה כאן, יש כאן איזו הגזמה.

רוחמה אברהם-בלילא: אני חושבת שאני נותנת לכל אחד ואחת מכם את רשות הדיבור כשמבקשים.

רוחמה אברהם-בלילא: אבל, לא יעלה על הדעת - מי שמנהלת כאן את הישיבה זאת אני ומי שיחליט על סדר הדוברים זאת אני.

רוחמה אברהם-בלילא: עם כל הכבוד לנושאים שעל סדר היום, אני מוכנה לשמוע את כולם, ואת כל ההערות לסדר.

רוחמה אברהם-בלילא: אבל אני לא אקבל התנהגות חצופה, כפי שחבר הכנסת ברכה, ברגע שהוא טוען לכתר הוא יקבל אותו מיידית.

רוחמה אברהם-בלילא: אין דבר כזה פה.

רוחמה אברהם-בלילא: יש לנו כבוד הדדי ואני חושבת שכפי שאני מכבדת אתכם, חבריי חברי הכנסת, ושומרת על זכות הדיבור שלכם, מחובת

רוחמה אברהם-בלילא: כם לעשות את אותו דבר.

רוחמה אברהם-בלילא: לכן, ברגע שאמרתי שהיועצת המשפטית של הוועדה תאמר את דברה, זה מכיוון שחשוב מאוד, לעניות דעתי, שתשמעו את כל התמונה.

רוחמה אברהם-בלילא: זכותכם לקבל אותה וזכותכם לא.

רוחמה אברהם-בלילא: כפי שרבים מכם, שהם יושבי ראש ועדות, מתנהלים בצורה הזאת, גם אני בוחרת להתנהל כך.

רוחמה אברהם-בלילא: היועצת המשפטית, בבקשה.

ארבל אסטרחן: אני רוצה להביא את העובדות.

ארבל אסטרחן: עד שנת 2001 יו"ר הכנסת לשעבר היה זכאי בזכויותיו כראש ממשלה לשעבר, הווה אומר לעניין גמלאות, לעניין רכב ולעניין שירותי משרד בהבדלים קלים.

ארבל אסטרחן: שירותי משרד ניתנו אז רק ליו"ר כנסת לשעבר וראש ממשלה לשעבר שהיה זכאי ל-70% בפנסיה, כאשר לגבי יו"ר כנסת לשעבר הזכאות לפטור ממס היתה שונה מראש ממשלה לשעבר.

ארבל אסטרחן: לגבי רכב, בעוד שראש ממשלה לשעבר היה זכאי לרכב עם נהג לכל החיים, יו"ר כנסת לשעבר היה זכאי להוצאות רכב.

ארבל אסטרחן: בשנת 2001 קיבלה ועדת הכנסת החלטה שניתקה את הקשר הזה.

ארבל אסטרחן: לגבי יו"ר כנסת לשעבר, שנבחר אחרי 2001, זאת אומרת זה חל על חבר הכנסת ריבלין, על דליה איציק והבאים אחריהם, נקבעו הוראות עצמאיות בהחלטת הגמלאות לחברי הכנסת.

ארבל אסטרחן: לגבי רכב, נקבע שיו"ר כנסת לשעבר יהיה זכאי לכל החיים.

ראובן ריבלין: אז עלי אתם עושים עסק, אני כמעט בן 100.

ארבל אסטרחן: ההחלטה שהתקבלה ב-2001 חלה על רובי ריבלין והבאים אחריו ולגביהם התקבל החלטה: גמלאות כמו ראש ממשלה, רכב לכל החיים כמו חברי כנסת, ללא נהג.

ארבל אסטרחן: לגבי שירותי משרד נקבע שהוא יהיה זכאי למשרד שתעמיד לרשותו המדינה ושתי משרות של עוזרים ל-5 שנים.

ארבל אסטרחן: 5 השנים נספרות מעת שהוא מסיים לכהן.

ארבל אסטרחן: זה חל על חבר הכנסת ריבלין, על דליה איציק ועל הבאים אחריהם.

רוחמה אברהם-בלילא: מה לגבי יושבי ראש שמתמנים לתפקידים ציבוריים ולא משתמשים בזכותם זאת?

ארבל אסטרחן: מייד אשיב על כל השאלות.

ארבל אסטרחן: יושבי ראש כנסת לשעבר שהיו לפני ריבלין, לפני 2001, עדיין נשארת ההצמדה לראש ממשלה לשעבר.

ארבל אסטרחן: ראש ממשלה לשעבר, גם לגבי תנאיו היו שינויים במשך השנים.

ארבל אסטרחן: בעבר היה זכאי ראש ממשלה לשעבר, שיש לו 70% פנסיה, לשרותי משרד, כפי שאמרתי לרכב, שניהם לכל החיים.

ארבל אסטרחן: במהלך השנים, כפי שציין מר דן תיכון, בגלל נתניהו, ואחר כך ברק לא הגיעו ל-70% אחוז, קבעו שהזכאות לשירותי משרד, עבור ראש ממשלה לשעבר, ובלבד שהוא כיהן 18 חודשים, גם אם הוא לא הגיע ל-70%.

ארבל אסטרחן: אבל כל השנים נשמרה ההקבלה בין יו"ר הכנסת לשעבר לבין ראש הממשלה לשעבר.

ארבל אסטרחן: למשל, בשנת 2000, נקבע לגבי ראש ממשלה לשעבר שאם הוא מכהן במשרה ציבורית, הוא לא יהיה זכאי לאותם שירותי משרד.

ארבל אסטרחן: ואז אמרו: "או.

ארבל אסטרחן: קיי, יו"ר הכנסת הוא כמו ראש ממשלה".

ארבל אסטרחן: ולכן כשמר תיכון ליו"ר רשות הנמלים, נאמר שהוא לא זכאי לקבל שירותי משרד מהכנסת.

ארבל אסטרחן: על כך פנה מר תיכון לבית המשפט העליון ובית המשפט העליון דחה את הערעור בטענה שההקבלה פועלת לטוב ולרע.

ארבל אסטרחן: במהלך הכנסת הקודמת ישבה ועדת הכספים על נושא של זכויות ראשי ממשלה לשעבר.

ארבל אסטרחן: הוקמה אז ועדת משנה, שישבו בה בייגה שוחט, וכשהוא עזב את הכנסת חיים אורון נכנס במקומו, וחבר הכנסת ליצמן.

ארבל אסטרחן: בסופו של דבר החליטה ועדת הכספים לשנות גם את תנאי ראש הממשלה לשעבר.

ארבל אסטרחן: לגבי ראש הממשלה שנבחר לאחר ההחלטה, כלומר, אולמרט והבאים אחריו, נקבעה תקופת זכאות של 5 שנים הן לרכב והן לשירותי משרד.

גדעון סער: לא משנים הביצועים שלו כראש ממשלה?

ארבל אסטרחן: אני מדגישה, אולמרט והבאים אחריו יהיו זכאים לרכב ולשירותי משרד ל-5 שנים.

ארבל אסטרחן: בעוד שיו"ר הכנסת לשעבר מריבלין ואחריו זכאים לשירותי משרד ל-5 שנים, רכב לכל החיים.

ארבל אסטרחן: ההחלטות לא זהות.

ארבל אסטרחן: לכן זה לא אותו דבר כי ההקבלה בוטלה.

ארבל אסטרחן: אבל, באותה החלטה של ועדת הכספים, היא קבעה שם סעיף והוא בעצם ענייננו עכשיו.

ארבל אסטרחן: היא קבעה סעיף שאמר שראש ממשלה שנבחר אחרי 1996, דהיינו נתניהו וברק, אותם 5 שנים שלהם מסתיימות ב-31.12.2006.

ארבל אסטרחן: כלומר, נתניהו וברק, בשבוע הבא נפסקת זכאותם לרכב ולשירותי משרד.

ארבל אסטרחן: אז אנחנו אמרנו, לפי החלטת הגמלאות של חברי הכנסת ולפי פסיקת בית המשפט, יושבי ראש הכנסת לשעבר בורג ותיכון מקבילים לברק ונתניהו ולכם גם להם נפסקים שירותי משרד והרכב ב-31.12.2006.

ארבל אסטרחן: פה אפשר לציין שבורג לא זהה לתיכון כי אין לו 70% פנסיה.

2672: הוא מקבל מהסוכנות את הכל.

ראובן ריבלין: האם באופן אוטומטי הם הופכים להיות יושבי ראש כנסת בדיוק כמו הבאים אחריהם?

ראובן ריבלין: ברגע שנפסק ההסדר הזה הם חוזרים להיות - - -

ארבל אסטרחן: לא.

ארבל אסטרחן: בשביל לדעת מה קיים לגבי בורג ותיכון, לוקחים מה שכתוב - - -

גדעון סער: מה יהיה הדין שיחול על נתניהו, לאחר שהוא ייבחר פעם שניה?

רוחמה אברהם-בלילא: אני רוצה שתתייחסי לעובדה שבמשך 5 השנים האחרונות דן תיכון לא מיצה את כל הזכויות המגיעות לו.

רוחמה אברהם-בלילא: מן הראוי היה שלו, לפחות, ניתן לו תקופת הארכה כדי שהוא ימלא את ה-5 שנים, כפי שהוא צריך למלא אותם?

רוחמה אברהם-בלילא: בסך הכל הוא לא אשם שהוא כיהן במשרה נוספת.

רוחמה אברהם-בלילא: הערה למנכ"ל.

אבי בלשניקוב: ועדת הכנסת או הכנסת היא טובה וראויה בהקמת ועדות ציבוריות שבאות ובודקות אבל הן מנותקות מהמציאות.

אבי בלשניקוב: אני אדגים רק לגבי דבר אחד, שהוא פשוט אבסורדי מבחינת מה שהחליטה הוועדה הציבורית בראשות בייגה שוחט.

אבי בלשניקוב: מה שהחליטה הוועדה לגבי ראשי ממשלה לשעבר, מה שקיבלתם כרגע סקירה מהיועצת המשפטית, תראו כמה שזה מנותק מהמציאות שרק מסבך את כולנו לאחר מכן.

אבי בלשניקוב: באה הוועדה ואומרת, להלן חבר הכנסת נתניהו, לאחר 5 שנים אתה לא זכאי לכלום.

אבי בלשניקוב: מה לעשות ששכחו להתייעץ עם שירותי הביטחון.

אבי בלשניקוב: באים עכשיו שירותי הביטחון אלי ואומרים: "מה זאת אומרת שישבה ועדה כספים, כנסת או ועדה ציבורית והחליטה שאחרי 5 שנים אין כלום?

אבי בלשניקוב: ארגוני הטרור לא מכירים יותר את נתניהו?

אבי בלשניקוב: הוא לא קיים יותר.

אבי בלשניקוב: סליחה, אדון בלשניקוב, הנה מסמך.

אבי בלשניקוב: אנחנו רוצים אל"ף, בי"ת, גימ"ל".

גדעון סער: הם מכירים את נתניהו אבל לא ישכחו את השם עמיר פרץ.

ראובן ריבלין: אדוני המנכ"ל, כי נתניהו חבר כנסת.

אבי בלשניקוב: לא.

אבי בלשניקוב: סליחה.

אבי בלשניקוב: ואז מה?

אבי בלשניקוב: אני מקבל סל של דרישות, מפה ועד הודעה חדשה, על חשבון הכנסת, ב דין ובצדק, על נתניהו, כאשר ועדה ציבורית - - -

ראובן ריבלין: מ ה עם ברק?

אבי בלשניקוב: אני מודיע לך שגם לברק יש את אותו פיתרון, אני מודיע לך באחריות.

אבי בלשניקוב: לכן זה מנותק.

אבי בלשניקוב: ואז זה בא דרך שירותי הביטחון כי יש נתק מוחלט מהרציונל.

רוחמה אברהם-בלילא: ארבל נא לסיים.

ארבל אסטרחן: אני רוצה לציין שבהחלטת ועדת הכספים נאמר: "אין בהוראות סעיף זה כדי לגרוע מימון הוצאות רכב ונסיעה בשל צרכי אבטחה ומיגון של ראש ממשלה לשעבר, כפי שיקבעו שירותי הביטחון".

ארבל אסטרחן: הזכאות היא לא לכל החיים.

ארבל אסטרחן: אם שירותי הביטחון דורשים, הדבר ימומן.

ארבל אסטרחן: לגבי שאלת היושבת ראש, לגבי התקופה שמר דן תיכון לא קיבל שירותי משרד.

ארבל אסטרחן: אני אמרתי מה קיים לפי ההחלטה.

ארבל אסטרחן: לפי ההחלטה השירותים נגמרים ב-31.12.

ארבל אסטרחן: אני רוצה גם להזכיר, שחבר הכנסת ריבלין, זכאי לשירותי משרד 5 שנים מיום כהונתו.

ארבל אסטרחן: היות והוא חבר כנסת הוא לא מקבל את השירותים האלה כיו"ר לשעבר.

ארבל אסטרחן: הוא לא יהיה זכאי אחר כך לעוד 5 שנים.

ארבל אסטרחן: אני רוצה להזכיר שכאשר ועדת הכספים קבעה, לגבי ראש ממשלה לשעבר, 5 שנים, היא קבעה גם לגבי נשיא לשעבר שיתחיל לכהן אחרי הנשיא הנוכחי 7 שנים.

2672: הוא יודע את תנאי הפרישה שלו, כך נאמר.

קולט אביטל: אני עדיין לא בטוחה שהבנתי מדוע דן תיכון הוצמד לשני ראשי ממשלה?

קולט אביטל: תסבירי למה האחרים לא והשניים האחרים כן.

ארבל אסטרחן: כי בהחלטה, לגבי ראשי ממשלה, שקיבלה ועדת הכספים כתוב מי שחדל לכהן אחרי יו"ר כך וכך שנים.

ארבל אסטרחן: כל אחד מנושאי המשרה נבדק לגבי מי שכיהן בתקופתו.

ארבל אסטרחן: דן תיכון מקביל לנתניהו.

2672: אילו נתניהו היה מקבל 70% אחוז, לא היתה מתעוררת הבעיה בכלל.

יורם מרציאנו: אבל הוא סיים בשנת 1999.

יואל חסון: אבל לדן תיכון היו 70%.

רוחמה אברהם-בלילא: חבריי חברי הכנסת, אני פותח את הנושא לדיון.

רוחמה אברהם-בלילא: ראשון הדוברים חבר הכנסת שרוני ולאחריו חבר הכנסת מרגי.

משה שרוני: גברתי יושבת ראש ועדת הכנסת וחברי כנסת.

משה שרוני: כשאני מסתכל מסביב.

משה שרוני: אנחנו יושבים שעה וחצי.

משה שרוני: זה דבר מגוחך, זה דבר בלתי מקובל.

משה שרוני: אנחנו פוגעים בעצמנו בצורה שלא משתמעת לשתי פנים.

משה שרוני: אינני יודע מי היה החכם שמצמיד יושב ראש לראש הממשלה.

משה שרוני: לדעתי יושב ראש זה יותר מראש ממשלה כי הוא מחליף את נשיא המדינה כשהוא איננו.

משה שרוני: מה כל ההצמדות האלה?

משה שרוני: הוועדה הזאת צריכה להחליט.

משה שרוני: לא יכול להיות שתהיה איפה ואיפה.

משה שרוני: זה לא יכול להיות שכמה יושבי ראש מקבלים, ויושב ראש, אחרי שהוא כיהן, אחרי 10 שנים, לא זכאי.

משה שרוני: זה לא יכול להיות, אני מצטער מאוד.

משה שרוני: או לכולם, כולם שווים בפני אלוהים ולא שניים כן ועשרה לא.

משה שרוני: אני חושב שמן התבונה - ובואו נהיה כנים עם עצמנו, רק אנחנו מחליטים.

משה שרוני: היועצת המשפטית יכולה להגיד אם אנחנו עוברים על החוק, זה הכל.

משה שרוני: היתר לע מעניין אותי מה שתגיד.

משה שרוני: פרשנותה לבי"ת גימ"ל או דל"ת לא מעניינת אותי.

משה שרוני: אני חושב שמן הראוי, לא ועדת הכספים צריכה להחליט בנושא יושבי ראש, ולא ראשי ממשלה ולא נשיאים ולא חברי כנסת.

משה שרוני: הוועדה הזאת היא המוסמכת לדון.

משה שרוני: אני חושב שכולם שווים בפני אלוהים ואי אפשר לקחת מיושב ראש דן תיכון מה שמגיע לו.

משה שרוני: אני לוקח את שנת 1994.

משה שרוני: ההוצאות של יו"ר הכנסת לשעבר זה 33 אלף, של בורג 84,000 שקל, של ברמן 84,000, שבח וייס 121,000.

משה שרוני: דן תיכון צנוע.

2672: זה לא נכון.

2672: זה החזר הוצאות.

משה שרוני: אני אומר שההוצאות של דן תיכון הן צנועות לעומת יתר יושבי הראש.

משה שרוני: אני חושב שהוועדה הזאת צריכה לקבוע שליושבי ראש כנסת מגיע רכב, נקודה.

משה שרוני: בלי 5 שנים ובלי 6 שנים.

משה שרוני: אנחנו קובעים כאן ולא מישהו אחר.

רוחמה אברהם-בלילא: מה לגבי שירותי מזכירות?

משה שרוני: כשהבניין יושלם ויהיו כבר חדרים עם ריהוט ויודיעו לוועדת הכנסת שהחדרים ישנם, נודיע ליושבי הראש, שהמשרדים הם כאן היות וזה כבוד שיושב ראש כנסת לשעבר מקבל את האנשים שלו בתוך הכנסת.

יעקב מרגי: גברתי היושבת ראש, חבריי.

אביגדור יצחקי: אני רק רוצה להודיע שלאור הדיון פה אני לא מתמודד על משרת יושב ראש הכנסת.

יעקב מרגי: אני חושב שכל המחזה הזה של הבוקר הוא מביש.

יעקב מרגי: היה צריך להיחסך מדן תיכון כל המחזה הזה.

יעקב מרגי: אני גם רוצה להודות ליועצת המשפטית כי בסך הכל היא האירה את עינינו על הלקונה.

יעקב מרגי: אני לא מערער את חוות דעתה.

יעקב מרגי: אני גם מקבל את דעתו של חבר הכנסת שרוני, שהשולחן הזה צריך להחליט איך לתקן.

יעקב מרגי: מי שהקביל, לא לקח בחשבון אם לראש הממשלה יהיו 70% או לא.

יעקב מרגי: אם היו לראש הממשלה 70% הוא כן היה מקבל את כל השירותים.

יעקב מרגי: ודן תיכון שצבר שנים ביושר ובוותק – אני תלוי בראש ממשלה אם הוא צבר או לא צבר 70%.

יעקב מרגי: אני רוצה לאמץ את המלצתו של מנכ"ל הכנסת להשוות, בהחלטה כמובן, לאור הערתה של היועצת המשפטית של הכנסת, להשוות את כל יושבי הראש לשעבר ולתת להם מעמד בבניין הזה.

יעקב מרגי: אני חושב שזה חשוב לחיזוק מעמדה של הכנסת ולתדמיתה של הכנסת.

יעקב מרגי: שיהיה להם מעמד בבניין הזה.

יעקב מרגי: יש פה מבקרים רבים.

יעקב מרגי: האנשים לא יודעים את ההיסטוריה .

יעקב מרגי: אני מבקש לקבל את ההמלצה של מנכ"ל הכנסת.

רוחמה אברהם-בלילא: אני חושבת שחבר הכנסת ברכה נרגע, אפשר לתת לו להיכנס.

רוחמה אברהם-בלילא: חבר הכנסת וילן בבקשה.

אבשלום וילן: אני חושב שהיה ראוי להזמין לדיון את חבר הכנסת בייגה שוחט שעמד בראש הוועדה.

אבשלום וילן: אני שומע פה, למשל, שלנימוק שהעלה מנכ"ל הכנסת, מר בלשניקוב, היתה תשובה בהחלטה שלהם.

אבשלום וילן: ברגע שיש דרישה ביטחונית, הם התייחסו לכך.

אבשלום וילן: אני בכלל חושב שראשי ממשלה לשעבר, מכיוון שהם יעד ביטחוני לטרור זה שונה.

אבשלום וילן: אבל אני חושב שיש פה באיזשהו מקום - תראו, אנחנו עוסקים בסוגיה רגישה.

אבשלום וילן: מטבע הדברים אוהבים כולם להתעסק בזה.

אבשלום וילן: אני חושב שנושאים של משכורות ותנאים - - -

ראובן ריבלין: כל עניין הביטחון נוגע לכנסת רק כאשר ראש ממשלה לשעבר הוא גם חבר כנסת.

אבשלום וילן: לכן הנושא הזה ממילא חייב לקבל תשובות.

אבשלום וילן: אני חושב שבהחלטת ועדת שוחט היה מן היגיון וחבל שהוא איננו פה בשביל להתמודד עם הנימוקים.

אבשלום וילן: הייעוץ המשפטי כבודו במקומו מונח, בדרך כלל נוהגים על פיו.

אבשלום וילן: אבל במקרה דנן, כיוון שהיתה ועדה של הכנסת, המינימום שהיה צריך הוא שבייגה יהיה פה להציג את הארגומנט ונוכל לשקול.

אבשלום וילן: כחבר ועדת כספים, והוועדה דנה בזה, אני מכבד את החלטותיה.

אבשלום וילן: אנחנו נמצאים במצב לא סימפטי שוועדת הכנסת צריכה להפוך לוועדת הכספים.

אבשלום וילן: מדובר בנושאים רגישים וצריך לעשות שיקול דעת בתבונה.

אבשלום וילן: אני לא יודע אם יש עוד זמן, אבל אפשר להזמין אותו.

אבשלום וילן: לא צריך בשביל זה את כל הוועדה.

אבשלום וילן: אפשר את היו"ר ועוד צוות קטן.

אביגדור יצחקי: אני רוצה להציע לחבריי חברי הכנסת.

אביגדור יצחקי: אני מוכרח לומר שנמצא במצב לא נוח, אני צריך להחליט כמה כסף יקבל בן אדם, כמה יקבל רכב, כמה יקבל עבור העוזר, כמה יקבל עבור המדפסת וכדומה.

אביגדור יצחקי: יש גבול במה שאנחנו יכולים להתעסק.

אביגדור יצחקי: אני חושב ואני מציע לחבריי חברי הכנסת לקבל את ההצעה הבאה: להסמיך את מנכ"ל הכנסת לנהוג בשוויוניות כלפי כל יושבי הראש של הכנסת, על פי החלטות הכנסת, כפי שהיו עד כה.

אביגדור יצחקי: אם ימצא צורך להביא החלטה, שמשנה את החלטות הכנסת הקודמות, יביא אותה כהצעת החלטה לוועדת הכנסת ואנחנו נצביע עליה בעד או נגד.

רוחמה אברהם-בלילא: זה בסדר אבל איך מתנהל מנכ"ל הכנסת החל מה-31.12?

אביגדור יצחקי: אני חושב שהם כן ברורים.

רוחמה אברהם-בלילא: הדברים הובאו לכאן מפני שהם לא ברורים.

אביגדור יצחקי: אני חושב שהם כן ברורים.

אביגדור יצחקי: אני חושב שבכלים שיש בידיו היום הוא יכול לקיים את השוויוניות.

אביגדור יצחקי: והיה ולצורך קיום השוויוניות, יביא בפנינו הצעת החלטה גמורה, אנחנו נצביע בעדה או נגדה.

אביגדור יצחקי: אני חושב שכל הדיון הזה הוא לא לכבודה של הוועדה, לא לכבודה של הכנסת ולא לכבודו של הייעוץ המשפטי של הכנסת, ובטח לא ליושב ראש לשעבר, דן תיכון.

יואל חסון: אני מהצעירים בכנסת אבל לא חשבתי אף פעם שאני אהיה בדיון כזה ברמה של מכולת.

רוחמה אברהם-בלילא: אל תחלק ציונים לרמה של הדיונים כאן.

רוחמה אברהם-בלילא: יש לך ניסיון של 30 שנה בכנסת, ואתה יכול לחלק ציונים.

יואל חסון: אמרתי דווקא שאין לי.

יואל חסון: אני חושב שדיון כזה, שיורד עד כדי כך לפרטים של טלפון, אינטרנט ונתב אלחוטי, זה באמת עניין של מכולת.

יואל חסון: אני חושב שזה די ביזיון.

יואל חסון: בכלל, מדברים פה על כספים וסכומים - אני רוצה שהמחלקה המשפטית תספר לוועדת הכנסת כמה עלה המאבק המשפטי שניהלו כאן נגד דן תיכון.

נורית אלשטיין: זה לא עלה, קיבלנו הוצאות, מכיוון שחבר הכנסת תיכון לא זכה בדיון.

יואל חסון: לעניין ההצמדה.

יואל חסון: בכל נושא אחר עושים הפרדת רשויות בין הממשלה לכנסת.

יואל חסון: אני חושב שיושב ראש הכנסת לא צריך להיות מוצמד לראש הממשלה.

יואל חסון: יושב ראש הכנסת הוא יושב ראש הכנסת.

יואל חסון: הכנסת היא ריבון, הכנסת היא משהו ספציפי.

יואל חסון: הכיוון שהולך אליו מנכ"ל הכנסת, שחבל שלא חשבו עליו עד היום, להביא בכלל את יושבי ראש הכנסת לכאן – יש כאן גם היבט היסטורי, מוסרי, חינוכי, שיושבי ראש כנסת לשעבר יושבים כאן.

יואל חסון: הם יכולים להשתתף בפעילויות הכנסת, בפעילויות חינוכיות, להרצות לפעמים בפני תלמידים.

יואל חסון: לגבי ההשוואה עם נתניהו וברק.

יואל חסון: דן תיכון, עד כמה שאני מכיר את פעילותו הציבורית, בוודאי יש לו את ה-70%.

יואל חסון: לכן כשעושים את ההשוואה צריך לעשות את ההשוואה הזאת.

יואל חסון: הוא סיים ב-1999 וההחלטות התקבלו ב-2001.

יואל חסון: זאת אומרת, החליטו שכל השינויים האלה הם מ-2001.

יואל חסון: הוא הרי סיים ב-1999.

יואל חסון: אז אם את ראשי הממשלה החזירו אחורה, בין השאר כי אין להם את ה-70%, למה הוא מוצמד לזה כאשר יש לו את ה-70% והוא סיים ב-1999.

יואל חסון: אני חושב שצריך לקבל את הצעתו של מנכ"ל הכנסת לגבי נושא הלשכות.

יואל חסון: לגבי הרכב, כמו שחבר הכנסת יצחקי אמר, צריך להביא לפה החלטה.

יואל חסון: זאת תהיה בושה לקחת לדן תיכון את הרכב, לא באופן אישי, בתור יושב ראש כנסת לשעבר.

יואל חסון: להסדיר את עניין הרכב ולהביא לכאן הצעת החלטה שתסדיר את זה.

רוחמה אברהם-בלילא: אם לא היו מוצגים בפניך כל פרטי המכולת, לא היית יכול להגיע להחלטה כזאת.

רוחמה אברהם-בלילא: חבר הכנסת ברכה בבקשה.

מוחמד ברכה: אני כמובן מחייב את קיום הישיבה בעניין הזה אבל אני מרגיש מאוד לא טוב ונבוך כחבר כנסת, וכחלק מהכנסת, שהתגלגלנו עד הלום.

מוחמד ברכה: אני חושב שלא היה צריך שיווצר מצב שמר דן תיכון יבוא כדי לדרוש בזכויותיו.

מוחמד ברכה: גם הוועדה, שאני באמת מכבד אותה ואני חושב שהיא מן החשובות בבניין הזה, שאמורה באמת לדון בדברים האלה.

מוחמד ברכה: לכן אני רוצה להתחבר להצעתו של חבר הכנסת אביגדור יצחקי וזאת היתה המהות של הצעתי לסדר, שהיתה הסיבה למהומה קודם.

מוחמד ברכה: אני באמת לא אוהב אותה ולא רוצה שהדברים האלה יחזרו.

מוחמד ברכה: אני גם מצפה למינימום של הגינות.

רוחמה אברהם-בלילא: בוא לא ניכנס לזה, נלבן את העניין אחר כך.

מוחמד ברכה: כנראה הנושא הזה יידון במקום אחר או בזמן אחר.

רוחמה אברהם-בלילא: אני אשמח מאוד.

מוחמד ברכה: אני רוצה להתחבר להצעתו של חבר הכנסת יצחקי.

מוחמד ברכה: אני חושב שאפשר להטיל על מנכ"ל הכנסת את המשימה לבוא ולתת פתרון כולל, לכל המכלול של העניין בהתבסס על שני דברים: הדבר הראשון, החלטת ועדת הכנסת מסוף חודש נובמבר, לגבי העיקרון של השוויון.

מוחמד ברכה: דבר שני, להשוות את תנאיו של מר תיכון לתנאיהם של יושבי הראש שקדמו לו.

מוחמד ברכה: ואם אפשר אפילו לתת המלצות לגבי אלה שבאו אחריו, שלא ייווצר שיש שני סוגים של יושבי ראש לשעבר.

מוחמד ברכה: שיהיה משהו מקובל.

מוחמד ברכה: אני חושב, בהמשך להצעתו של חבר הכנסת יצחקי, אם יידרשו אי אלה תיקונים שמתחייבים מהחלטות של ועדת הכנסת, נחזור לכאן.

מוחמד ברכה: העיקרון הוא מאוד פשוט, ההחלטה של ועדת הכנסת מסוף החודש שעבר ותנאיהם של יושבי הראש שקדמו למר דן תיכון.

ראובן ריבלין: בפברואר 2003, כשנכנסתי לתפקידי כיו"ר הכנסת, אחד הדברים הראשונים שהובא לשולחני היה בעיה וסכסוך שפרץ בין היושב ראש לשעבר דן תיכון לבין המערכת כולה, ובעיקר קודמי.

ראובן ריבלין: ניסיתי להיכנס למדוכה על מנת לנסות ולפתור את הבעיה.

ראובן ריבלין: הדבר היה תלוי ועומד בבית המשפט ומאחר ואני לא יכולתי למערכת המנהלית שאמרה לי שהדבר תלוי ועומד בבית המשפט, כך היה.

ראובן ריבלין: השארנו את זה למרות שניסינו להגיע בכל כוחנו כדי שהעניינים לא יתנהלו בדרך הזאת.

ראובן ריבלין: אני מוכרח לומר שדן תיכון ניסה לעשות ככל יכולתו כדי להגיע לפיתרון והיה מוכן, ברמה המעשית היה מוכן - - -

2672: לוותר כמעט על הכל.

ראובן ריבלין: למעשה לא לקיים את אותם דברים שההחלטה המילולית קבעה אותם.

ראובן ריבלין: לצערי הרב לא עלה בידי, ואני רואה בזה לא מעט כישלון.

ראובן ריבלין: אני מוכרח לומר שהבעיה נוצרה כתוצאה מכך שבשלהי כהונתו של חבר הכנסת ויושב הראש דן תיכון, נתקבלה החלטה על ידי ועדת הכנסת להשוות את מעמדו של ראש הממשלה - - -

2672: לא, זה התקבל ב-1969.

רוחמה אברהם-בלילא: תאמין לי שחבר הכנסת ריבלין לא צריך עזרה.

ראובן ריבלין: אבל עד אז לא פעלו לפי זה.

ראובן ריבלין: לגבי יושבי ראש הכנסת, שלאחר דן תיכון ולפני, הדברים לא פעלו.

ראובן ריבלין: ועדת הכנסת, בשלהי כהונתו של דן תיכון,התייחסה לעניין כי דן תיכון היה היושב ראש הראשון שעמד בקריטריונים של 70%.

ראובן ריבלין: היושב ראש שקדם לי, וכיהן לאחר כהונתו של דן תיכון, הנושא לא היה חשוב לו ברמה האישית כי הוא היה גם יוצא הסוכנות, כך שהדברים לא היו רלוונטיים לגביו כי הוא יכול היה לזכות בהטבות כתוצאה מהיותו יושב ראש הסוכנות.

ראובן ריבלין: אנחנו קיבלנו מייד החלטה, כאן, על מנת להסיר כל ספק מלב, עזר על ידי חשב הכנסת, שהנושאים של יושבי ראש הכנסת, החל מ-2003 ייקבעו בצורה אחרת לחלוטין.

ראובן ריבלין: לכן נוצר לנו מצב משולש של 3 פתרונות ל-3 סוגי יושבי ראש כנסת.

ראובן ריבלין: אחת, יושבי ראש שלא עמדו בקריטריון של 70% ולכן לא יכולים היו להיות שווים לראש ממשלה.

ראובן ריבלין: השניה, שמתייחסת לדן תיכון בלבד, ונדמה לי שהיתה יכולה להתייחס גם לאברהם בורג, שבה הוא עבר את כל תנאי הסף על מנת להיות שווה.

ראובן ריבלין: כרגע יש לנו 3 קטגוריות.

ראובן ריבלין: קטגוריה אחת היא אלה שהיו לפי ההחלטה יכולים לבוא ולהשוות את תנאיהם לתנאי ראש הממשלה, וכאלה שלאחר החלטה - - -

מוחמד ברכה: יכולים או חייבים.

ראובן ריבלין: ההחלטה היא מחייבת.

ראובן ריבלין: תשמע, אם אתה תאמר לי שאתה נותן לי אוטו ואני לא ארצה לנסוע בו, קשה לי להניח שתוכל להכריח אותי לנסוע בו.

ראובן ריבלין: העניין הוא שהכנסת צריכה להעמיד לרשותו אם הוא רוצה.

ראובן ריבלין: כמובן שהדברים באו לפני בית המשפט העליון, האם יושב ראש כנסת צריך לשכה של 160 מטר ולקבל עוזרים ברמה ובסדר כזה.

ראובן ריבלין: כל הדברים האלה נדונו על ידי בית המשפט.

ראובן ריבלין: אני לא רוצה להיכנס לכל הנושאים המשפטיים.

ראובן ריבלין: בפני היועץ המשפטי יש את ההחלטה וכולכם תוכלו להתרשם ממנה.

ראובן ריבלין: ניסיתי, למרות עניין זה, להביא לידי פיתרון ולא הצלחתי.

ראובן ריבלין: בינתיים חבר הכנסת תיכון התמנה, בהתאם לכישוריו וליכולתו, ליו"ר מועצת רשות הנמלים ולכן הכנסת פטרה את עצמה, בעניין של סעיף אחר כפל תפקידים ואמרה שאם יש לו לשכה שם, הוא לא צריך לשכה נוספת.

ראובן ריבלין: לדן תיכון היו טענות רבות לגבי עניין הזה.

ראובן ריבלין: הצעתו של יצחקי מקובלת עלי לחלוטין.

ראובן ריבלין: לא יכול להיות שיהיו 3 קריטריונים לגבי יושבי ראש קודמים.

ראובן ריבלין: אני הייתי יושב ראש כנסת וזה תפקיד מכובד ביותר, והוא גם ממלא מקום נשיא המדינה מפעם לפעם והוא בעיקר מנהלה של המערכת הפרלמנטארית, שהיא נציגו היחיד של הריבון.

ראובן ריבלין: יש חשיבות, אבל אני לא חושב שיושב ראש כנסת צריך לקבל מעבר לזכויות שאני התברכתי בהם.

ראובן ריבלין: הרגע נודע לי שאני מקבל את זה לכל החיים, בכלל זאת בשורה חדשה.

ראובן ריבלין: עכשיו אני יודע למה באתי.

ראובן ריבלין: אני מציע היום, שעם כל הכבוד להחלטה הנובעת מהחלטת ועדת שוחט, והיא החלטה נכונה ואנחנו תומכים בה - דרך אגב, אולי זאת בשורה חדשה: היו ניסיונות לשנות את ועדות שוחט לגבי ראשי הממשלה הקודמים.

ראובן ריבלין: אני חייב לומר שחבר כנסת סער אמר שלא ראוי שנשנה את החלטת ועדת שוחט.

ראובן ריבלין: היום, לגבי ראשי ממשלה לשעבר קלה ונחרצה וב-1 בינואר כולם מבינים שכך יהיה.

ראובן ריבלין: נושא הביטחון הוא נושא נפרד לחלוטין.

ראובן ריבלין: למשל, אם צריך להגן על אחמד טיבי מפני יהודים או מפני ערבים, אני אחראי על ביטחונו כחבר כנסת.

ראובן ריבלין: כל חבר כנסת, שהוא ראש ממשלה לשעבר, מובא לשולחנך ולפתחך רק בגלל שהוא חבר כנסת.

ראובן ריבלין: אם הוא לא חבר כנסת, זה עניינו של השב"כ או של המשטרה.

ראובן ריבלין: כל מי שהיה כאן מאובטח מפעם לפעם מבין את העניין.

ראובן ריבלין: הכנסת נוגעת בעניין רק כאשר ראש ממשלה לשעבר הוא גם חבר כנסת.

ראובן ריבלין: לכן אני מציע, ודן תיכון צודק, כל זמן שהוא היה שווה לראש ממשלה לא נתנו לו כלום.

ראובן ריבלין: מפני שפקפקו ושאלו האם בכלל מגיע לו, כיושב ראש הכנסת, לקבל את התנאים של ראש הממשלה.

ראובן ריבלין: היום אומרים לו: "הואיל והיית שווה לראש ממשלה בהגדרה, אז היום אנחנו מבטלים לך את כל זכויותיך.

ראובן ריבלין: למה הדבר דומה?

ראובן ריבלין: לאמא שבאו אליה אורחים לארוחת צהריים ולא היה לה אוכל מספיק אז היא אמרה לילדים: כשאני אגיש את הבשר תגידו שאתם לא רוצים לאכול בשר".

ראובן ריבלין: הגישה את הבשר ושאלה: "מי רוצה בשר".

ראובן ריבלין: הילדים אמרו: "לא רוצים".

ראובן ריבלין: אמרה: "למה לא תאכלו?", "אנחנו לא רוצים לאכול אמא".

ראובן ריבלין: ואז הגיע הפודינג ואז האמא הכריזה: "מי שלא אכל בשר לא יקבל פודינג".

ראובן ריבלין: בעניין זה אני חושב שדן תיכון צודק, לא יכולים לאחוז בחבל בשני קצותיו ולומר לו : ראש ממשלה, כשטענת, לא נתנו לך.

ראובן ריבלין: ועכשיו, כאשר בוטלו זכויות ראש הממשלה, אתה בטל ומבוטל.

ראובן ריבלין: אני מציע לקבל ולאמץ את המלצת חבר הכנסת יצחקי, גם אם היא תובא לנו אחרי ינואר היא תאושר בדיעבד החל מ-1 בינואר.

ראובן ריבלין: אני מציע לך להפעיל את סמכותך המנהלית, הואיל ואתה יודע שהדבר הזה ניתן לך ברשות ובסמכות להמשיך את אותם דברים, ולהשוות את תנאי כל יושבי הראש.

ראובן ריבלין: אני מציע להשוות אותם לתנאים לפי ההחלטה ממרץ 2003.

גדעון סער: גברתי היושבת ראש.

גדעון סער: לגוף הדברים, אני מקבל את הצעתו של חבר הכנסת יצחקי לגבי פתרון הנושא הקונקרטי.

גדעון סער: כמובן אני מקבל גם את דברי חבר הכנסת ריבלין לגבי המהות.

גדעון סער: אני רוצה לומר עוד מספר דברים, וזה עלה גם בדברי דוברים אחרים: אנחנו עושים זילות למעמד הכנסת בדיונים מהסוג הזה.

גדעון סער: אני אומר את זה לכל מי שנמצא בחדר הזה בהנחה שכבודה של הכנסת יקר לכל מי שנמצא בחדר הזה.

אביגדור יצחקי: אני מציע להצביע.

רוחמה אברהם-בלילא: לא, אתה לא היית רוצה שאני אצביע לפני שתאמר את דבריך החשובים לוועדה.

אביגדור יצחקי: כבר אמרתי אותם.

רוחמה אברהם-בלילא: לאחר שאתה דיברת, אתה מציע להצביע.

רוחמה אברהם-בלילא: חבר הכנסת יצחקי, הם ידברו בקצרה, אתה מוזמן לשבת.

רוחמה אברהם-בלילא: אתה מוזמן לצאת ולחזור להצבעה.

אחמד טיבי: יש הצבעות בוועדת הכספים על נושא התקציב.

אחמד טיבי: אני מוכן לוותר על זכותי.

אחמד טיבי: אני קורא לשאר חברי הכנסת לוותר על זכותם.

גדעון סער: גם אני מוכן.

רוחמה אברהם-בלילא: מי מוותר על זכות הדיבור שלו?

גדעון סער: בואו נצביע על הצעת יצחקי.

קולט אביטל: כדי לא לחזור על מה שנאמר.

קולט אביטל: מנכ"ל הכנסת ייקח על עצמו לנסח את התנאים השוויוניים.

קולט אביטל: בעניין הלשכה, לא כולם גרים בירושלים.

רוחמה אברהם-בלילא: אני רוצה להקריא לוועדה נוסח שהכינה היועצת המשפטית של הוועדה, בעקבות הצעתו של חבר הכנסת יצחקי ואנחנו נתבקש להצביע עליה: "לאחר שוועדת הכנסת שמעה את מר תיכון, יו"ר הכנסת לשעבר, את חברי הכנסת ואת היועצת המשפטית ולאור מורכבות העניין, מאמצת ועדת הכנסת את הצעתו של חבר הכנסת יצחקי, שלפיה מנכ"ל הכנסת יביא בפני הוועדה הצעה לעניין זכויות יושבי ראש כנסת לשעבר, תוך שיביא בחשבון את הרצון להביא לשוויון בין יושבי הראש לפי שעה ובשל לוח הזמנים.

רוחמה אברהם-בלילא: הוועדה מחליטה כי הרכב שהעמידה הכנסת לשימושו של מר תיכון יישאר בידיו לתקופה של חודש, עד סוף ינואר 2007, שבמהלכה ייפתר העניין בהחלטת ועדת הכנסת כאמור".

רוחמה אברהם-בלילא: אני לא אביא את הנושא בסוף ינואר, אני אביא את הנושא להחלטה מייד לאחר התקציב.

רוחמה אברהם-בלילא: מר בלשניקוב, אני מבקשת שבהחלטתך תיקח בחשבון את כל אשר נאמר על ידי חברי הכנסת גבי מיקום הלשכה וגם הערתן של נאדיה חילו וקולט אביטל, ומגלי והבה לגבי אותם יושבי ראש שלא גרים בירושלים.

רוחמה אברהם-בלילא: אני מבקשת שתיתן פתרון חלופי, אם יתאפשר הדבר.

אבי בלשניקוב: מקובל עלי.

אבי בלשניקוב: אני רק מבקש עד שתתקבל החלטה סופית.

רוחמה אברהם-בלילא: זה מה שנאמר בהחלטה.

אבי בלשניקוב: תמחקו את ינואר, עד שתתקבל החלטה סופית.

רוחמה אברהם-בלילא: בסדר, עד שתתקבל החלטה כאמור.

רוחמה אברהם-בלילא: מי בעד?

רוחמה אברהם-בלילא: הצבעה בעד – רוב נגד – אין נמנעים – אין

רוחמה אברהם-בלילא: ההחלטה התקבלה פה אחד.

רוחמה אברהם-בלילא: ג.

רוחמה אברהם-בלילא: בקשה לרביזיה של חבר הכנסת אביגדור יצחקי – סעיפים 5(1) ו-75(2) לחוק ההסדרים

רוחמה אברהם-בלילא: אתמול עלה נושא חדש, בעקבות מכתבו של חבר הכנסת ברכה ובעקבות מכתבו של חבר הכנסת ליצמן.

רוחמה אברהם-בלילא: חבר הכנסת יצחק ביקש רביזיה.

אביגדור יצחקי: אני מושך את הרביזיה.

רוחמה אברהם-בלילא: אתה מושך את הרביזיה, כך שההצבעה של אתמול נתקבלה.

רוחמה אברהם-בלילא: הנושא הוא לא נושא חדש.

רוחמה אברהם-בלילא: ד.

רוחמה אברהם-בלילא: פטור מחובת הנחה בשלושת הקריאות להצעת חוק פקודת מס הכנסה (תיקון מספר 152) התשס"ז-2006

רוחמה אברהם-בלילא: הנושא הבא נתינת פטור מחובת הנחה אשר ביקש מזכיר הממשלה.

רוחמה אברהם-בלילא: אני מקריאה לפרוטוקול: "ביום 24.12.2006 הגישה הממשלה לכנסת את הצעת חוק פקודת מס הכנסה (תיקון מספר 152) התשס"ז- 2006 וביקשה בהתאם לסעיף 113 ג', לתקנון הכנסת, כי ועדת הכנסת תקדים את הדיון בהצעת החוק.

רוחמה אברהם-בלילא: עתה מבקשת הממשלה, בשל הדחיפות, כי וועדת הכנסת תחליט על הקדמת הדיון בהצעת החוק בכל הקריאות".

רוחמה אברהם-בלילא: נמצאים פה מרשות המיסים: רונית שאלתיאל, זאב קושנסקי ומיכל דוייטש.

מיכל דויטש: אני מרשות המיסים.

מיכל דויטש: אני מבקשת מהוועדה לאשר פטור מחובת הנחה להצעה הזאת.

מיכל דויטש: ההצעה הזאת עניינה בתקרות ההפקדה לקופות גמל כאשר חלקה חל בשנת 2006 ואנחנו במצב שאנחנו מותירים לאנשים, למעשה, יום אחד לדעת שההצעה תעבור במליאה והיא כבר מתחילה לחול גם ב-2007 ולכן אנשים צריכים להפקיד לפיה, גם בשנת המס הבאה.

רוחמה אברהם-בלילא: למה חיכיתם עד עכשיו?

אביגדור יצחקי: אין להם תשובה על זה.

אביגדור יצחקי: שערורייה מאין כמוה, אבל מאחר ומדובר בהטבת מס לטובת אזרחי מדינת ישראל, אז חבל על הזמן.

מיכל דויטש: התזכיר הזה הופץ בתאום עם אגף שוק ההון.

מיכל דויטש: התזכיר הזה הוא בעקבות תיקון 3 לתקנות קופות הגמל שמחייב הפקדת רובד ראשון לקצבה.

מיכל דויטש: התזכיר, לפני שהוא הגיע לוועדת השרים לענייני חקיקה, הופץ לכל הגורמים הרלוונטיים במאי, 24.5.2006.

אביגדור יצחקי: גברתי, את מייצגת את ממשלת ישראל, לא רק את רשות המיסים ולכן הטיעון הזה הוא לא טוב.

מיכל דויטש: עד שעברנו את כל הלשכות המקצועיות ואת המשנה ליועץ המשפטי לממשלה, הצלחנו להגיע - - -

גדעון סער: בקיצור, ממשלה גרועה.

רוחמה אברהם-בלילא: יכולתם להביא את ההצעה הזאת עוד לפני כחודשיים ולא ברגע האחרון.

רוחמה אברהם-בלילא: אני מבקשת להעביר את ההערה הזאת לרשות המיסים.

רוחמה אברהם-בלילא: בפעם הבאה יהיה מאוד קשה בוועדה, לדון בהצעת החוק הזאת, לדון אותה, להבין אותה תוך 24 שעות.

רוחמה אברהם-בלילא: אני עוברת להצבעה ואני מבקשת שתעבירי את ההערה הזאת.

רוחמה אברהם-בלילא: היועצת המשפטית של הוועדה אומרת שמדובר בהצעה גדולה ומורכבת.

רוחמה אברהם-בלילא: היא מציעה שכיוון שהממשלה ביקשה פטור משלושת הקריאות.

רוחמה אברהם-בלילא: היועצת המשפטית מציעה פטור רק מהקריאה הראשונה.

גדעון סער: מאה אחוז.

גדעון סער: עכשיו אני לא לומד את זה, אז לפחות לפני קריאה שניה ושלישית אני אלמד.

אביגדור יצחקי: אני אומר לך, גדעון, שזאת הטבת מס אמיתית ב-2006 לטובת אזרחי מדינת ישראל.

אביגדור יצחקי: אם זה לא ייגמר עד ה-31.12, ההטבה הזאת נמחקת.

אביגדור יצחקי: לכן, אנחנו צריכים להעביר אותה היום ומחר, בקריאה ראשונה שניה ושלישית.

אביגדור יצחקי: עם כל הכבוד, תרצו אחרי זה לדבר על 2007, נבוא ונדבר על 2007.

אביגדור יצחקי: כרגע אף אחד מחברי הכנסת לא רוצה לפגום בהטבת מס לתושבי מדינת ישראל.

אביגדור יצחקי: מי בעד קבלת פטור מחובת הנחה בשלושת הקריאות?

אביגדור יצחקי: הצבעה בעד – רוב נגד – אין מתנגדים - אין

רוחמה אברהם-בלילא: ההצעה התקבלה פה אחד ולפיכך אני קובעת שיש להצעה הזאת פטור מחובת הנחה.

רוחמה אברהם-בלילא: ה.

רוחמה אברהם-בלילא: קביעת ועדות לדיון בהצעות חוק:

רוחמה אברהם-בלילא: הנושא הבא הוא קביעת ועדות לדיון בהצעות לסדר היום.

רוחמה אברהם-בלילא: יש לנו 16 הצעות שלגביהן יש מחלקות לגבי הוועדות.

רוחמה אברהם-בלילא: אני אקריא את ההצעה, אומר מה נאמר במליאה ואומר מה חוות דעתה של היועצת המשפטית של הוועדה, באיזו ועדה החוק אמור לבוא לדיון.

רוחמה אברהם-בלילא: 1.

רוחמה אברהם-בלילא: הצעת חוק ההוצאה לפועל (תיקון - מניעת פגיעה במוסד חינוכי) התשס"ו-2996 של חבר הכנסת מוחמד ברכה וקבוצת חברי כנסת.

רוחמה אברהם-בלילא: (פ/29/17).

רוחמה אברהם-בלילא: לפי הייעוץ המשפטי של הכנסת זה בוועדת חוקה חוק ומשפט.

רוחמה אברהם-בלילא: ועדת השרים לענייני חקיקה מבקשת לא להמשיך לדון בהצעת חוק זאת עד לאחר שתוכן הצעת חוק ממשלתית.

רוחמה אברהם-בלילא: כשאתה הנחת את הצעת החוק הטרומית, זה מה שהוסכם ביניכם?

מוחמד ברכה: כן.

גדעון סער: אפשר להקפיא את זה בוועדה הייעודית, למה פה?

מוחמד ברכה: אני חושב שעדיף שוועדת החינוך תטפל בעניין הזה כיוון שמדובר בסמכויות של הוצאה לפועל על תשלומי הורים לבתי ספר.

מוחמד ברכה: איסור של עיקולים על תשלומי הורים בגלל חובות של מועצות מקומיות.

מוחמד ברכה: זה יכול לנוע בין 3 ועדות: ועדת הפנים כי מדובר במועצות מקומיות, חוקה חוק ומשפט כי זה הוצאה לפועל וחינוך כי זה תשלומי הורים לבתי הספר.

רוחמה אברהם-בלילא: יש לי פה הערה שוועדת החוקה חוק ומשפט מטפלת בכל נושא ההוצאה לפועל כולל רפורמות בחוק ההסדרים.

מוחמד ברכה: אבל הבסיס של הצעות החוק הוא לשמור על מוסד חינוכי.

ארבל אסטרחן: זה חד משמעית חוקה.

רוחמה אברהם-בלילא: אנחנו נצביע על זה להעביר את זה לוועדה אבל תוך ציון מפורש שהצעת החוק לא תקודם אלא תוך תאום עם הממשלה.

רוחמה אברהם-בלילא: מי בעד להעביר את ההצעה לוועדת חוקה?

רוחמה אברהם-בלילא: הצבעה בעד – רוב נגד – אין נמנעים – אין ההצעה להעביר את הצעת החוק לוועדת חוקה חוק ומשפט, נתקבלה.

רוחמה אברהם-בלילא: התקבל פה אחד.

רוחמה אברהם-בלילא: 2.

רוחמה אברהם-בלילא: הצעת חוק ניסויים רפואיים בבני אדם, התשס"ו-2006, הצעת חה"כ שלמה ברזניץ (פ/625/17).

רוחמה אברהם-בלילא: 3.

רוחמה אברהם-בלילא: הצעת חוק ניסויים רפואיים בבני אדם, התשס"ו-2006, הצעת חה"כ זבולון אורלב (פ/1534/17).

רוחמה אברהם-בלילא: לפי הייעוץ המשפטי, הצעת החוק אמורה להידון בו.

רוחמה אברהם-בלילא: מבקשת להעביר אליה את ההצעה מכיוון שקיימת הצעת חוק דומה שחל עליה דין רציפות.

רוחמה אברהם-בלילא: ועדת הבריאות מפקחת על פעולות משרד הבריאות הממונה על אמנת הלסינקי מכוח ניסויים בבני אדם ולכן החוק שייך להם.

רוחמה אברהם-בלילא: חבר הכנסת שרוני, היועצת המשפטית של הוועדה אומרת שהחוק הזה צריך להיות בו.

ארבל אסטרחן: בגלל שבו - - -

משה שרוני: הבנתי את היועצת המשפטית.

ישראל אלדד: אני חבר בשתי הוועדות.

משה שרוני: חבר הכנסת אלדד, לא יכול להיות, זה לא מדעי, זה לא טכנולוגיה.

משה שרוני: זה רפואה, זה בריאות, זה שייך לוועדת הבריאות, אני מצטער מאוד.

רוחמה אברהם-בלילא: יש לי הצעה.

רוחמה אברהם-בלילא: מכיוון שכרגע אין יושב ראש מכהן לו.

רוחמה אברהם-בלילא: חבר הכנסת אורלב, אני שמעתי שהוועדה לא מתכנסת, נכון או לא?

זבולון אורלב: בשלושה השבועות האחרונים היא התכנסה, בשבועיים האחרונים היא לא מתכנסת ובשבוע הבא יהיה ממלא מקום.

רוחמה אברהם-בלילא: אני חושבת שנכון להשאיר את זה במסגרת ועדת העבודה והרווחה.

גדעון סער: המציע גם בעד דיון בוועדת העבודה.

רוחמה אברהם-בלילא: שלמה ברזניץ, באיזו ועדה היית רוצה?

שלמה ברזניץ: הבעיה העיקרית עם חוק מורכב כמו זה, זה לא לזרוק את התינוק עם המים.

שלמה ברזניץ: זה להגן על החולים כמה שצריך מכל הכיוונים מבלי לפגוע במחקר הרפואי, שהוא נחוץ לחולים בסופו של דבר יותר מכל דבר אחר.

שלמה ברזניץ: אני חושב שאלה סוגיות מדעיות ממדרגה ראשונה.

שלמה ברזניץ: אני בעד שזה יהיה בו.

זבולון אורלב: אני רוצה להדגיש שהכנסת החילה רציפות על הצעת חוק דומה, שעברה בקריאה ראשונה בכנסת הקודמת ונדונה בו והטכנולוגיה.

זבולון אורלב: מכיוון שאני מפסיק את תפקידי בו והטכנולוגיה אין לי כאן עניין אישי אלה מהותי.

זבולון אורלב: העניין המהותי כאן הוא המחקר.

זבולון אורלב: העניין המהותי כאן הוא הקידום המדעי.

זבולון אורלב: העניין העיקרי כאן הוא האתיקה שהוא נושא קלאסי בו והטכנולוגיה.

זבולון אורלב: לכן אני לא רואה בעיה.

זבולון אורלב: אני מוכן להציע גם ועדה משותפת, בראשות , אם ועדת הבריאות מעוניינת.

משה שרוני: מה זה מעוניינת במעורבות?

משה שרוני: זה שייך לבריאות.

משה שרוני: אני רוצה שתשמעי את חבר הכנסת אלדד.

אריה אלדד: אני במקרה חבר בשתי הוועדות ואני ער למה שאמרו פרופסור ברזניץ וחבר הכנסת אורלב, שמדובר בנושא מדעי ובנושא אתי.

אריה אלדד: אבל תפקידה של הכנסת בעניין הזה, לתחושתי, הוא להגן על החולים.

אריה אלדד: לכן כף המאזניים בין שני אלה צריכה לנטות לכיוון ועדת העבודה הרווחה והבריאות.

אריה אלדד: כל הגורמים יכולים להיות מיוצגים בכל מקום, אבל נדמה לי ששני רבות התעסקנו בפאן המדעי של הנושא וראוי שהפעם נעסוק מנקודת מבטם של החולים ולכן נדמה לי שראוי שהנושא הזה יידון בוועדת הבריאות.

יצחק גלנטי: אין לי צל של ספק שהנושא נוגע לשתי הוועדות האלה.

יצחק גלנטי: אני חושב שגם נושא של מדע הוא בסופו של דבר לטובתם של החולים.

יצחק גלנטי: לכן אני חושב שהמקום הנכון זה ועדה משותפת אבל ברשות יושב ועדת העבודה והרווחה.

משה שרוני: לי לא אכפת, אין להם משהו אחר, אז יבואו לוועדה בראשות הבריאות.

ארבל אסטרחן: אם לא היתה את ההצעה שכבר נמצאת כבר בו, אז היה צריך לחשוב לאיזו ועדה היא יותר מתאימה.

ארבל אסטרחן: במצב הקיים, כשיש כבר הצעה כזאת שעברה בקריאה ראשונה, וחל עליה רציפות הנכון יהיה - - -

משה שרוני: גברתי היועצת המשפטית, את לא מומחית ברפואה.

משה שרוני: יש לנו כאן פרופסור שהוא יותר מומחה ממך.

גדעון סער: אבל צריך לאחד את הטיפול.

רוחמה אברהם-בלילא: נעשה ועדה משותפת בראשות ועדת הבריאות, יהיו בה חברים 10 חברים, 5 מכל ועדה.

רוחמה אברהם-בלילא: ההצעה שכבר נדונה גם תועבר לוועדה זו.

רוחמה אברהם-בלילא: מי בעד להעביר לוועדה משותפת ברשות בריאות.

רוחמה אברהם-בלילא: הצבעה בעד – 12 נגד – 1 נמנעים – 1

רוחמה אברהם-בלילא: 12 הצביעו בעד, מתנגד 1 נמנע 1 לפיכך אני קובעת ששתי הצעות החוק יידונו בוועדה משותפת בראשות ועדת הבריאות, כולל הצעת החוק המונחת.

רוחמה אברהם-בלילא: 4.

רוחמה אברהם-בלילא: הצעת חוק החברות הממשלתיות (תיקון – ייצוג הולם לאוכלוסייה הערבית בקרב עובדי החברות הממשלתיות), התשס"ו-2006 – של חבר הכנסת עזמי בשארה וקבוצת חברי כנסת (פ/349/17).

רוחמה אברהם-בלילא: מי בעד להעביר לוועדת חוקה חוק ומשפט?

רוחמה אברהם-בלילא: הצבעה בעד – רוב נגד – אין נמנעים - אין

רוחמה אברהם-בלילא: פה אחד.

רוחמה אברהם-בלילא: הצעת החוק עוברת לוועדת חוקה חוק ומשפט.

רוחמה אברהם-בלילא: 5.

רוחמה אברהם-בלילא: הצעת חוק עבודת נשים (תיקון מס' 38) (החמרת ענישה והארכת התיישנות) התשס"ז-2006.

רוחמה אברהם-בלילא: (פ/1093/17), הצעת חבר הכנסת גדעון סער וקבוצת חברי כנסת.

רוחמה אברהם-בלילא: נשמעו שתי הצעות.

רוחמה אברהם-בלילא: אחת, ועדת העבודה הרווחה והבריאות והשניה, הוועדה לקידום מעמד האשה.

משה שרוני: אני מוותר.

רוחמה אברהם-בלילא: מי בעד להעביר את זה לוועדה למעמד האישה?

רוחמה אברהם-בלילא: הצבעה בעד – רוב נגד – אין נמנעים - אין

רוחמה אברהם-בלילא: פה אחד הוחלט להעביר לוועדה לקידום מעמד האישה.

רוחמה אברהם-בלילא: 6.

רוחמה אברהם-בלילא: הצעת חוק השיפוט הצבאי (תיקון – הוראות בדבר רישום במרשם פלילי), התשס"ו-2006 – של חברי הכנסת אורי אריאל ויצחק לוי (פ/635/17).

רוחמה אברהם-בלילא: נשמעו שתי הצעות: ועדת חוץ וביטחון וועדת חוקה חוק ומשפט.

רוחמה אברהם-בלילא: על פי הייעוץ המשפטי של הכנסת זה צריך לעבור לוועדת חוץ וביטחון.

רוחמה אברהם-בלילא: מי בעד להעביר לוועדת חוץ וביטחון?

דני יתום: רגע, יש את הצעת החוק שלי, זאת אותה הצעת חוק.

רוחמה אברהם-בלילא: אני צריכה להצביע על כל הצעה בנפרד.

רוחמה אברהם-בלילא: מי בעד להעביר את זה לוועדת חוץ וביטחון?

רוחמה אברהם-בלילא: הצבעה בעד – 7 נגד – 1 (קולט אביטל) נמנעים – 1 (יצחק גלנטי)

רוחמה אברהם-בלילא: בעד הצביעו 7, 1 מתנגד, 1 נמנע.

יצחק גלנטי: עכשיו תצטרכי להעביר את ההצעה שלו לאותו מקום.

דני יתום: לא, אני מתנגד.

דני יתום: לכן ביקשתי לעשות את הדיון על שתי ההצעות.

רוחמה אברהם-בלילא: הצעה נוספת של חבר הכנסת דני יתום.

רוחמה אברהם-בלילא: הצעת חוק השיפוט הצבאי (תיקון – סייג לרישום במרשם הפלילי), התשס"ו-2006, של חבר הכנסת דני יתום (פ/1413/17).

רוחמה אברהם-בלילא: הצעת חוק השיפוט הצבאי (תיקון – סייג לרישום במרשם הפלילי), התשס"ו-2006, של חברת הכנסת אורית נוקד (פ/470/17).

רוחמה אברהם-בלילא: לפי הייעוץ המשפטי של הכנסת זה צריך להידון בוועדת החוץ והביטחון.

רוחמה אברהם-בלילא: אני יודעת שיש לכם סייגים ואתם מתנגדים.

דני יתום: בעניין הזה אני לחלוטין חף מכל אינטרסים כי אני חבר בוועדת חוץ וביטחון.

דני יתום: הייתי צריך לומר לפי זה שזה צריך להיות בוועדת החוץ והביטחון.

דני יתום: אני לא חבר בוועדת חוקה.

דני יתום: הייתי, ואני כבר לא חבר בוועדת חוקה.

דני יתום: אני חושב שזה צריך לעבור לוועדת חוקה מכיוון שאמנם מדובר על חוק השיפוט הצבאי אבל יש כאן השלכה על דברים שקשורים, בסופו של דבר, לחלק האזרחי של החיים.

רוחמה אברהם-בלילא: אני חייבת להעיר פה.

רוחמה אברהם-בלילא: אני מקבלת את ההערה שלך ואני חייבת להעיר פה שגם לגבי ההצעה שלך וגם לגבי הצעתה של חברת הכנסת אורית נוקד - רק לגבי הצעתו של חבר הכנסת אורי אריאל נשמעו שתי הצעות.

רוחמה אברהם-בלילא: לאחר ההצבעה במליאה לא נשמעו שתי ההצעות ולכן אנחנו צריכים רק לאשר שאותה הצעה עוברת לוועדת חוץ וביטחון מכיוון שיושב ראש הוועדה הציע זאת.

רוחמה אברהם-בלילא: לכן אין לנו דילמה בין שתי הוועדות.

רוחמה אברהם-בלילא: גם לשלך לא נשמעו כל הערות.

דני יתום: אז אני מבקש להעביר את זה לוועדת חוקה חוק ומשפט מכיוון שיש כאן עניין - - -

גדעון סער: אבל זה לא לעניין להעביר אותו נושא לשתי - - -

דני יתום: זה מראש אני אמרתי.

דני יתום: תנו לי להגיד למה אני חושב.

רוחמה אברהם-בלילא: אבל נכון היה להביא להכרעה בוועדת הכנסת כאשר במליאה נשמעו שתי הצעות.

דני יתום: אבל לא נתת לי להגיד למה אני חושב – כשדנו בהצעה הקודמת ואמרתי לך שזה אותו דבר.

דני יתום: לא אמרתי לפני זה, הצביעו לפני שאני דיברתי.

דני יתום: לכן פה קשרת את הידיים של עצמך.

רוחמה אברהם-בלילא: אנחנו נצביע אותו דבר.

דני יתום: רק רגע, אני רוצה רביזיה.

רוחמה אברהם-בלילא: אנחנו נצביע על הצעת החוק של – אתה מבקש רביזיה על הצעת החוק של אורי אריאל?

דני יתום: כן, כי אני רוצה לומר למה לדעתי, למרות שאני חבר בוועדת חוץ וביטחון, זה צריך להיות בוועדת חוקה.

דני יתום: אני אגיד את זה רק במשפט אחד.

דני יתום: מדובר כאן על כך שלבית הדין הצבאי יש סמכות להחליט לגבי חלק מהעבירות שהן לא נרשמות כעבירה פלילית והולכות אחר כך עם החייל עוד איזה 17 שנים.

דני יתום: מה שקורה זה שהיום עבירה פלילית נרשמת לחובתו של חייל והולכת איתו, לאחר מכן 17 שנה והיא מופיעה בתיק שלו.

דני יתום: כאשר מסתכלים על המחשב רואים עבירה פלילית.

רוחמה אברהם-בלילא: אז למה לא ועדת חוץ וביטחון?

דני יתום: כיוון שיש כאן קשר בין היותו חייל ולאחר מכן בין היותו אזרח.

דני יתום: המשמעות של מה קורה בעבירות היא ראייה רחבה.

דני יתום: יגידו מה קורה בבתי דין אחרים לגבי אזרחים שהם לא חיילים.

דני יתום: זאת הסיבה שבגללה אני מבקש להעביר את זה דווקא לוועדת חוקה, מכיוון שוועדת חוקה תוכל לראות את התמונה הכוללת.

קולט אביטל: אני מצטרפת.

רוחמה אברהם-בלילא: אני מקבלת את גישתך, אני חושבת שהטיעון נכון ואני עושה רביזיה על הצעת החוק הקודמת ונצביע על שלושת הצעות החוק כיוון שהן אותו דבר.

קולט אביטל: יש עוד סיבה אחת.

קולט אביטל: בדרך כלל בוועדת הביטחון, גם אם מדובר בחוק - - -

רוחמה אברהם-בלילא: מי בעד הרביזיה?

רוחמה אברהם-בלילא: הצבעה בעד – רוב נגד – אין נמנעים – אין

רוחמה אברהם-בלילא: עבר.

רוחמה אברהם-בלילא: אני עוברת להצבעה על שלושת הצעות החוק.

רוחמה אברהם-בלילא: הצעתם של אורי אריאל ויצחק לוי שמספרה (פ/17/635), הצעתו של חבר הכנסת דני יתום שמספרו פ/17/1413, והצעתה של חברת הכנסת אורית נוקד פ/17/470.

רוחמה אברהם-בלילא: מי בעד להעביר את זה לוועדת חוק חוקה ומשפט?

רוחמה אברהם-בלילא: הצבעה בעד - 7 נגד – מתנגד (אריה אלדד) נמנעים – אין

רוחמה אברהם-בלילא: לפיכך אני קובעת ששלושת הצעות החוק יועברו לדיון בוועדת חוקה חוק ומשפט.

רוחמה אברהם-בלילא: הצעת חוק האזרחות (תיקון – הגבלת אזרחות כפולה), התשס"ו-2006, של חבר הכנסת יובל שטייניץ (פ/1279/17).

רוחמה אברהם-בלילא: נשמעו שתי הצעות במליאה.

רוחמה אברהם-בלילא: האחת, ועדת הפנים והגנת הסביבה, הצעה שניה לוועדת חוקה חוק ומשפט.

רוחמה אברהם-בלילא: לפי הייעוץ המשפטי זה בוועדת הפנים והגנת הסביבה.

יובל שטייניץ: אני רוצה להציע שהמקום הכי נכון להצעה זה צריך להיות בוועדת החוץ והביטחון.

יובל שטייניץ: להצעה שני מרכיבים: האחד, הגבלת אזרחות כפולה, והשני, לא פחות חשוב ואולי אפילו יותר חשוב, מניעת כפל תפקידים.

יובל שטייניץ: זאת אומרת, שמי שהוא אזרח ישראלי, למשל, לא יוכל לקיים תפקיד ממלכתי במדינות אויב שגובלות בישראל, כולל הרשות הפלסטינית עד הסכם שלום וסופי.

יובל שטייניץ: הוא לא יוכל, למשל, להיות קצין במשטרה הפלסטינית או שר או סגן שר או יועץ לשר בסוריה או בלבנון או ברשות הפלסטינית.

יובל שטייניץ: להצעה הזאת יש אלמנטים רחבים של ביטחון המדינה, של מניעת קונפליקט נאמנויות עם מדינות אויב.

יובל שטייניץ: החוק חל רק על מדינות אויב שאין להן עדיין שלום מלא עם מדינת ישראל.

יובל שטייניץ: לכן, למרות שהיא יכולה להתאים לכל אחת משלושת הוועדות, המקום הנכון, וזאת גם המוטיבציה הבסיסית, כי זאת הצעה שחלה על מספר מקרים פוטנציאליים קטן מאוד.

יובל שטייניץ: המקום הנכון שלה הוא בוועדת החוץ והביטחון של הכנסת.

יובל שטייניץ: כמציע, אני מבקש שיתחשבו בעמדתי.

רוחמה אברהם-בלילא: אני רק רוצה לומר שקיימת הסכמה בין שני ראשי הוועדות שהצעת החוק הזאת תידון בוועדת הפנים.

ארבל אסטרחן: זה גם מתאים לפנים.

רוחמה אברהם-בלילא: זה מתאים לפנים מפני שמאז ומתמיד חוקי האזרחות נדונים בוועדת הפנים.

יובל שטייניץ: זה לא רק אזרחות.

יובל שטייניץ: זה מניעת כפל תפקידים עם מדיניות אוייב.

יובל שטייניץ: עמדתי היא שמכיוון שזה מספר מקרים מאוד מצומצם זה לא נושא של אזרחות גורפת.

יובל שטייניץ: זה ממש מקרים בודדים.

יובל שטייניץ: אבל כל האלמנט הוא מניעת נאמנות כפולה למדינות אויב, כולל נאמנות כפולה של העברת ידיעות למדינות האויב.

יובל שטייניץ: המקום הנכון הוא ועדת וחוץ וביטחון באופן מאוד חד משמעי כי זה אופי הוועדה.

יובל שטייניץ: אפשר להסתכל על זה שכתוב פה את המילה "אזרחות".

יובל שטייניץ: אמר גם אחמד טיבי בכנסת, בצדק, שזה חל על מספר מקרים מאוד מצומצם.

יובל שטייניץ: היו בעבר דוגמאות בודדות כמו אחמד טיבי שקיבל על עצמו תפקיד של יושב ראש הרשות הפלסטינית, יאסר ערפאת.

יובל שטייניץ: זה חל על מקרים מאוד מצומצמים, רק עם מדינות אויב שגובלות בישראל, אפילו לא עם כל המדינות שאין להן יחסים עם ישראל אלא מדינות שגובלות בישראל אבל אין להן הסכם שלום ויחסים מלאים.

יורם מרציאנו: כך זה הוגדר בחוק?

יובל שטייניץ: כן.

יובל שטייניץ: ולכן זאת הצעה קלאסית, שכל מה שעומד מאחוריה זה מניעי ביטחון והיא חלה רק על מספר מאוד מצומצם של מקרים כדי למנוע סיכון ביטחוני.

יובל שטייניץ: לכן המקום הממש מובהק של ההצעה הזאת הוא חוץ וביטחון, למרות שכתובה בו המילה "אזרחות".

גאלב מג'אדלה: על איזה הצעת חוק הוא מדבר?

רוחמה אברהם-בלילא: על הצעת חוק האזרחות (תיקון הגבלת אזרחות כפולה).

רוחמה אברהם-בלילא: הוא מבקש להעביר את זה לוועדת החוץ וביטחון.

גאלב מג'אדלה: מה אומרת היועצת המשפטית?

רוחמה אברהם-בלילא: היועצת המשפטית אומרת להעביר את זה לוועדת הפנים של הכנסת.

רוחמה אברהם-בלילא: מכיוון שהוא השמיע את הטענות שלו - - -

גאלב מג'אדלה: אני מכיר ומוקיר ומעריך מאוד את חבר הכנסת שטייניץ וגם את עמדותיו, אבל אני נאמן לתקנון הכנסת, לנוהלי הכנסת, לפרוצדורה של הכנסת ולכן אני מבקש שזה יעבור לוועדה שאמורה לטפל בזה, וועדת הפנים והגנת הסביבה.

גאלב מג'אדלה: לגבי השיקולים הביטחוניים, כל נושא חוק האזרחות, אתה יודע שקידמנו אותו בקדנציה הקודמת ואישרנו אותו.

גאלב מג'אדלה: הוא כולו היה משיקולים ביטחוניים גרידא.

גאלב מג'אדלה: יש טענה שזה דמוגראפי.

גאלב מג'אדלה: אני לא אומר את דעתי בין זה לזה אבל אני קידמתי אותו על כל ההיבטים של השיקולים הביטחוניים.

גאלב מג'אדלה: ראש השב"כ הופיע בפני ועדת הפנים ואמר את השיקולים הביטחוניים וקיבלנו אותם וקידמנו את הצעת החוק.

גאלב מג'אדלה: חבר הכנסת גדעון סער היה יושב ראש הקואליציה ואמר: "יושב ראש ועדת הפנים והגנת הסביבה התחייב בפני שהוא יקדם את החוק באופן ראוי, בקצב זמן שהיה אפילו תקדימי.

גאלב מג'אדלה: על אף שאני הצבעתי נגד הצעת החוק.

גאלב מג'אדלה: נכון, חבר הכנסת סער?

גדעון סער: נכון במאה אחוז.

גאלב מג'אדלה: על כן, כל הנימוקים הביטחוניים של אדוני, אני לוקח אותם בחשבון.

גאלב מג'אדלה: אנחנו נקדם אותם.

גאלב מג'אדלה: אני מציע שאדוני לא יאפשר לגורמים שונים ומשונים להשתמש בזה על רקע לאומי של יושב ראש הוועדה וגם לפגוע בכבודה של הכנסת.

גאלב מג'אדלה: אדוני בוודאי לא מתכוון לזה.

גאלב מג'אדלה: יכולים לבוא גורמים, אני לא רוצה לומר מי הם, ולהגיד שעל רקע זה שבראש הוועדה עומד אזרח ערבי, חבר הכנסת שטייניץ אמר את זה.

גאלב מג'אדלה: ויגידו לך גם שזה גזענות, שאני בטוח שהיא זרה לך.

יובל שטייניץ: גם אתה וגם אני נדע להדוף את הדברים האלה, זה בכלל לא העניין.

גאלב מג'אדלה: אני כבר הודף אותם.

גאלב מג'אדלה: אבל אתה תהדוף אותם באופן נחרץ כאשר זה יבוא לוועדת הפנים.

יצחק גלנטי: צר לי לומר אבל אני חושב שמנסים לתת להצעת החוק הזה איזשהו היבט לאומי או לאומני.

יצחק גלנטי: הבעיה איננה נוגעת רק אם חבר הכנסת הוא ערבי או יהודי או אני לא יודע מה.

יצחק גלנטי: הבעיה נוגעת לעצם קיומו של מצב שבו חבר כנסת מקיים מגע עם מדינת אויב באזרחות כפולה או מעין תפקוד כזה.

יצחק גלנטי: לכן אני חושב שיש לקבל את הנימוקים של יובל שטייניץ ולהעביר לוועדת חוץ וביטחון.

יובל שטייניץ: אני רוצה לומר משפט אחד לגבי מה שאמר חבר הכנסת מג'אדלה.

יובל שטייניץ: אין לי שום כוונה – כשהצעתי שזה יהיה בוועדת חוץ וביטחון, שכחתי אפילו שאתה היושב ראש.

יובל שטייניץ: לא זכרתי מי יושב הראש של וועדת הפנים כי אני עסוק בוועדת החוץ והביטחון.

יובל שטייניץ: אני רוצה להגיד לך, זה אפילו לא נכון להגיד שהצעת החוק הזאת עוסקת באזרחות ישראלית.

יובל שטייניץ: היא עוסקת בזה שלא תהיה לאזרח ישראלי זכות בסוריה.

יובל שטייניץ: כלומר, היא לא הצעה על חוק האזרחות הישראלית פר אקסלנס.

יובל שטייניץ: היא אומר שלאזרח ישראלי אסור להיות אזרח בסוריה.

יובל שטייניץ: לאזרח ישראלי אסור לקבל תפקיד ממלכתי בסוריה.

יובל שטייניץ: זה חוץ וביטחון ולא פנים.

גאלב מג'אדלה: אני מסכים איתך אבל אני לא מבין מה שאמר חבר הכנסת גלנטי.

יובל שטייניץ: בסוריה זה ועדת החוץ והביטחון ולא ועדת פנים.

גאלב מג'אדלה: יובל, הויכוח בינינו הוא עקרונית על מהות הוועדה ולא על הנושא.

אליהו גבאי: היות והחוק הזה לא מתייחס לציבור גדול אלא בסך הכל מדובר במקרה בודד שיש לו השלכה ביטחונית כשמדובר בארץ אויב, מדובר בקבלת תפקיד ברשות אחרת שהיא עוינת.

אליהו גבאי: זה ברור מאליו שמדובר כאן בנושא ביטחוני כי זה נושא בודד.

אליהו גבאי: זה לא בכמויות אדירות.

אליהו גבאי: לכן צריך להתייחס אליו כאל דבר ביטחוני וצריך להעביר לוועדת חוץ וביטחון.

דוד אזולאי: אני רוצה לחזק את דבריו של יו"ר ועדת הפנים.

דוד אזולאי: היו לנו דיונים בכל מיני נושאים רגישים וגם ראש השב"כ הופיע.

דוד אזולאי: כשהיה צורך שהישיבה תהיה נעולה, זה קרה.

דוד אזולאי: לכן אני חושב שהמקום הטבעי של דיונים בנושא כזה הוא בוועדת הפנים ולא בוועדת חוץ וביטחון.

גדעון סער: אני אכפיף את הצבעתי לאופן הצבעתו של חבר הכנסת שטייניץ שהוא חבר סיעתי.

רוחמה אברהם-בלילא: מי בעד להעביר את זה לוועדת הפנים?

רוחמה אברהם-בלילא: הצבעה בעד – 4 נגד - 6 נמנעים - אין

גאלב מג'אדלה: אני אבקש רביזיה, הצבעה במועד אחר.

רוחמה אברהם-בלילא: נעשה את ההצבעה במועד אחר.

רוחמה אברהם-בלילא: אני עוברת לנושא הבא.

רוחמה אברהם-בלילא: 10.

רוחמה אברהם-בלילא: הצעת חוק השיפוט הצבאי (תיקון מספר 57) דיון לפני דן יחיד בעבירות מסוימות), התשס"ו-2006 (מ/256).

רוחמה אברהם-בלילא: נשמעו שתי הצעות, הוועדה לחוץ וביטחון והוועדה לקידום האישה.

רוחמה אברהם-בלילא: יש הסכמה להעביר את זה לוועדת החוץ וביטחון.

רוחמה אברהם-בלילא: הצבעה בעד – 5 נגד – אין נמנעים - אין

רוחמה אברהם-בלילא: הצעת החוק עוברת לדיון בוועדת חוץ וביטחון.

רוחמה אברהם-בלילא: לפי בקשתו של יושב ראש ועדת הפנים אני רוצה לעבור לנושא: 16.

רוחמה אברהם-בלילא: הצעת חוק המוסד העליון ללשון הערבית, התשס"ו-2006, של חבר הכנסת ראלב מג'אדלה (פ/1355/17), של חבר הכנסת ראלב מג'אדלה.

רוחמה אברהם-בלילא: לפי הייעוץ המשפטי – ועדת החינוך, התרבות והספורט.

רוחמה אברהם-בלילא: נשמעו שתי הצעות: ועדת החינוך ו והטכנולוגיה.

רוחמה אברהם-בלילא: שני הנימוקים של יושבי ראש הוועדות: יושב ראש ועדת החינוך מבקש שההצעה תידון בוועדת החינוך מן הנימוק שנושא זה, באופן מובהק, שייך לוועדה הזאת.

רוחמה אברהם-בלילא: מו נמסר כי הנושא עוסק במכון מחקר ולכן זה בתחום .

גדעון סער: גברתי היושבת ראש.

גדעון סער: בעניין זה, כפי שזכור, היה ויכוח לוהט בכנסת שכן הוא לא נושא טכני, הוא נושא שמשליך – הוא בעצם בא לומר שמעמדה של השפה הערבית, על דרך הקמת אותו מכון, יהיה כמעמדה של השפה העברית.

גדעון סער: על כן הדבר הזה כבד משקל ונוגע לדמותה של מדינת ישראל כמדינה יהודית.

גדעון סער: אני חושב שבאמת האכסניה היא בו.

גדעון סער: אני חושב שהנמקת צודקת ונכונה.

אריה אלדד: אני רוצה להזכיר שבדיון במליאה השוו את העניין למעמדה או תפקידה של האקדמיה ללשון העברית.

אריה אלדד: האקדמיה ללשון עברית יושבת, מבחינת הדיונים עליה, בו ולא בוועדת החינוך.

אריה אלדד: למרות שאולי תקציבית היא ניזונה ממקום אחר, אבל כל מוסד אקדמי כמעט נדון בו והטכנולוגיה.

רוחמה אברהם-בלילא: הצעה נוספת.

גאלב מג'אדלה: אני רוצה להעמיד דברים על דיוקם.

גאלב מג'אדלה: אמרו בהצעת החוק כאילו מקימים מדינה בתוך מדינה.

גאלב מג'אדלה: אמרתי: "חברים יקרים, אל תיסחפו".

גאלב מג'אדלה: אני לקחתי את הצעת החוק מהאקדמיה ללשון העברית.

גאלב מג'אדלה: לקחתי את הנוסח והבאתי אותו כדי שלא ייווצר מצב כה או אחר.

גאלב מג'אדלה: לכן אני חושב שזה צריך להיות בוועדת החינוך.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד להעביר את ההצעה לוועדת החינוך?

רוחמה אברהם-בלילא: הצבעה בעד – 6 נגד - 3 נמנעים - אין

גדעון סער: אני מבקש רביזיה, וכמו בנושא הקודם שהיא שתידון במועד אחר.

רוחמה אברהם-בלילא: תידון במועד אחר.

רוחמה אברהם-בלילא: אני עוברת לנושא הבא.

רוחמה אברהם-בלילא: הצעת חוק מרשם האוכלוסין (תיקון – רישום נישואין), התשס"ז-2006, הצעת חבר הכנסת מיכאל איתן (פ/1762/17) של חבר הכנסת מיכאל איתן.

רוחמה אברהם-בלילא: יש הסכמה להעביר הפנים.

רוחמה אברהם-בלילא: מי בעד?

רוחמה אברהם-בלילא: הצבעה 6 בעד נגד – 1 (וילן) נמנעים - אין

רוחמה אברהם-בלילא: לפיכך אני קובעת כי הצעת חוק מרשם אוכלוסין תידון בוועדת הפנים.

רוחמה אברהם-בלילא: הצעת חוק עבודת נשים (תיקון – הארכת תקופת הגבלת פיטורים בתום חופשת לידה), התשס"ו-2006, של חבר הכנסת גדעון סער וקבוצת חברי כנסת (פ/1189/17).

רוחמה אברהם-בלילא: נשמעו שתי הצעות: הוועדה לקידום מעמד האישה, ועדת עבודה רווחה והבריאות.

רוחמה אברהם-בלילא: חבר הכנסת סער, הגעת להסכמה עם חבר הכנסת שרוני בנושא הזה?

גדעון סער: אני רוצה לתקן את מה שנאמר ואני מבקש גם שארבל תבדוק את מה שאני אומר כי בעניין זה הזיכרון הוא איתי ולא עם מישהו אחר.

גדעון סער: לא בגלל שהזיכרון שלי יותר טוב אלא בגלל שהנושא הזה חשוב לי.

גדעון סער: בטופס אשר קבע את עמדת הלשכה המשפטית והיה בפני המליאה, נאמר ועדה לקידום מעמד האישה או ועדת עבודה ורווחה, אבל ניתנו שתי אלטרנטיבות אופציונליות לחוק זה.

גדעון סער: נאמר שם זה או זה.

גדעון סער: זאת היתה עמדת הלשכה המשפטית ואני מצפה שהיא תהיה אחידה ועקבית ולא משתנה ומזגזגת.

גדעון סער: לגופו של עניין, במליאה כל המציעים, דהיינו אני ושתי המציעות האחרות, היינו בדעה שזה צריך לעבור לוועדה לקידום מעמד האישה וחבר הכנסת טל הציע ועדת עבודה ורווחה.

גדעון סער: היתה לי שיחה עם חבר הכנסת שרוני, עדיין נותרו פערים בעניין זה ביני לבינו.

גדעון סער: מאחר והוא היה צריך ללכת, הבטחתי לא שאני לא אחטוף הצבעה.

גדעון סער: דהיינו, המחלוקת בעינה עומדת ואני מציע לדון בה במועד אחר.

רוחמה אברהם-בלילא: אני מציעה לקיים פגישה אצלי עם שניכם.

גדעון סער: בשמחה רבה, אם אפשר שגם יו"ר הקואליציה ישתתף, אני אשמח.

רוחמה אברהם-בלילא: כולל יושב ראש הקואליציה.

רוחמה אברהם-בלילא: אני עוברת להצעת החוק הבאה.

רוחמה אברהם-בלילא: הצעת חוק דיווח על תרומות מחוץ לישראל (תיקוני חקיקה), התשס"ו-2006, של חבר הכנסת אורי אריאל (פ/421/17).

רוחמה אברהם-בלילא: נשמעו 3 הצעות: ועדת הפנים והגנת הסביבה, ועדת חוקה חוק ומשפט וועדת חוץ וביטחון.

רוחמה אברהם-בלילא: לפי הייעוץ המשפטי של הכנסת הוועדה המתאימה היא ועדת חוקה חוק ומשפט.

רוחמה אברהם-בלילא: מי בעד להעביר את זה לחוקה ומשפט?

גדעון סער: אורי ביקש פנים.

רוחמה אברהם-בלילא: זה שהוא לא פה כאשר דנים על הצעת חוק שלו, זה לא בסדר.

גדעון סער: הוא לא חייב לפי התקנון.

רוחמה אברהם-בלילא: חבר הכנסת אורי אריאל מבקש להעביר את ההצעה לוועדת הפנים.

רוחמה אברהם-בלילא: מי בעד להעביר את זה לוועדת חוקה?

ארבל אסטרחן: בכנסת הקודמת זה נדון בפנים.

רוחמה אברהם-בלילא: מי בעד להעביר לוועדת חוקה: הצבעה בעד – 3 נגד – 4 נמנעים - אין

רוחמה אברהם-בלילא: ההצעה עוברת לדיון בוועדת הפנים.

רוחמה אברהם-בלילא: הצעת חוק הרשויות המקומיות (ייעוץ משפטי)(תיקון – חוות דעת משפטית), התשס"ו-2006, של חבר הכנסת אחמד טיבי (פ/830/17).

רוחמה אברהם-בלילא: נשמעו שתי הצעות: ועדת הפנים והגנת הסביבה וועדת החוקה.

רוחמה אברהם-בלילא: נאמר שיש הסכמה להעביר את זה לוועדת הפנים.

רוחמה אברהם-בלילא: אני רוצה להצביע על ההסכמה הזאת.

רוחמה אברהם-בלילא: מי בעד להעביר לוועדת הפנים?

רוחמה אברהם-בלילא: הצבעה בעד - 5 נגד – אין נמנעים - אין

רוחמה אברהם-בלילא: 5 הצביעו בעד ולפיכך ההצעה תדון בוועדת הפנים.

רוחמה אברהם-בלילא: הצעת חוק רישוי עסקים (תיקון – שעות סגירה של מועדונים ודיסקוטקים המיועדים לשימושם של קטינים), התשס"ו-2006, של חבר הכנסת יורם מרציאנו (פ/1395/17) נשמעו 3 הצעות: ועדת הפנים והגנת הסביבה, הוועדה לקידום מעמד האישה והוועדה לזכויות הילד.

רוחמה אברהם-בלילא: לפי יעוץ משפטי ועדת הפנים והגנת הסביבה.

רוחמה אברהם-בלילא: יש למישהו מה לומר בעניין הזה?

רוחמה אברהם-בלילא: אני רוצה לעבור להצבעה.

רוחמה אברהם-בלילא: מי בעד להעביר לוועדת הפנים והגנת הסביבה?

רוחמה אברהם-בלילא: הצבעה בעד - 6 נגד - אין נמנעים - אין

רוחמה אברהם-בלילא: ההצעה של חבר הכנסת מרציאנו תועבר לדיון בוועדת הפנים.

רוחמה אברהם-בלילא: ו.

רוחמה אברהם-בלילא: קביעת ועדות לדיון בהצעות לסדר היום.

רוחמה אברהם-בלילא: 1.

רוחמה אברהם-בלילא: הצעה לסדר בנושא: אופן הטיפול של משרד המשפטים במערכת החינוך החרדי", של חבר הכנסת אברהם רביץ.

רוחמה אברהם-בלילא: ב-25.10.2006 היתה הצעה לסדר יום בנושא אופן הטיפול של משרד המשפטים במערכת החינוך החרדי", הצעתו של חבר הכנסת אברהם רביץ.

רוחמה אברהם-בלילא: נשמעו שתי הצעות: הוועדה לענייני ביקורת המדינה וועדת החינוך התרבות והספורט.

רוחמה אברהם-בלילא: לפי הייעוץ המשפטי ההצעה לסדר אמורה להידון בוועדת החינוך התרבות והספורט.

רוחמה אברהם-בלילא: מי בעד להעביר לדיון בוועדת החינוך התרבות והספורט.

רוחמה אברהם-בלילא: הצבעה בעד – 6 נגד – אין נמנעים – אין

רוחמה אברהם-בלילא: ההצעה תועבר לדיון בוועדת החינוך, התרבות והספורט.

רוחמה אברהם-בלילא: 2.

רוחמה אברהם-בלילא: הצעת הסדר השניה: ממצאי דוח ארגון עדאללה אודות מחדלי חקירת המשטרה באירועי אוקטובר 2000, של חבר הכנסת עזמי בשארה, טלב אלסענא ונסים זאב.

רוחמה אברהם-בלילא: שתי הצעות: ועדת החוקה חוק ומשפט וועדת הפנים ואיכות הסביבה.

רוחמה אברהם-בלילא: מי בעד להעביר לוועדת הפנים.

רוחמה אברהם-בלילא: אני אצביע על שתי הוועדות.

רוחמה אברהם-בלילא: מי בעד להעביר את זה לוועדת הפנים ואיכות הסביבה?

רוחמה אברהם-בלילא: בעד – 1 מי בעד להעביר את זה לוועדת חוקה חוק ומשפט?

רוחמה אברהם-בלילא: בעד - 5

רוחמה אברהם-בלילא: אני קובעת שההצעה לסדר תידון בוועדת חוקה חוק ומשפט.

רוחמה אברהם-בלילא: הצעת לסדר היום בנושא: דו"ח מבקר המדינה על צה"ל ועל משרד הביטחון", של חבר הכנסת אריה אלדד וחבר הכנסת אברהם מיכאלי.

רוחמה אברהם-בלילא: לייעוץ המשפטי אין עמדה.

רוחמה אברהם-בלילא: נשמעו שתי הצעות: ועדת חוץ וביטחון והוועדה לביקורת המדינה.

אריה אלדד: זה נושא קלאסי של דוח מבקר המדינה שנח בחצרה של הוועדה לביקורת המדינה.

אריה אלדד: מה גם שיש לה ועדת משנה לנושא ביטחון, כך שאם יש נושאים מסווגים הם יכולים לדון בהם.

אריה אלדד: מי בעד להעביר את זה לוועדה לביקורת המדינה?

אריה אלדד: הצבעה בעד - 6 נגד – אין נמנעים - אין

רוחמה אברהם-בלילא: ההצעה עוברת לוועדה לביקורת המדינה.

רוחמה אברהם-בלילא: הצעה לסדר היום בנושא: כוונת שר הביטחון לפטר את ראש האגף החברתי-ביטחוני, אביגדור קהלני, של חברי הכנסת זבולון אורלב, יצחק אהרונוביץ, ראובן ריבלין ויואל חסון.

רוחמה אברהם-בלילא: לפי הייעוץ המשפט זה צריך להיות בוועדת חוץ וביטחון.

רוחמה אברהם-בלילא: נשמעו שתי הצעות: ועדת החוץ והביטחון או הוועדה לענייני ביקורת המדינה.

רוחמה אברהם-בלילא: יו"ר הוועדה לביקורת המדינה לא נמצא פה.

רוחמה אברהם-בלילא: אני אצביע על שתי הוועדות.

רוחמה אברהם-בלילא: מי בעד להעביר את זה לוועדת חוץ וביטחון?

רוחמה אברהם-בלילא: הצבעה בעד - מיעוט מתנגדים - רוב.

רוחמה אברהם-בלילא: נמנעים - אין מי בעד להעביר לוועדה לענייני ביקורת המדינה?

רוחמה אברהם-בלילא: בעד – 4.

רוחמה אברהם-בלילא: ההצעה עוברת לוועדה לענייני ביקורת המדינה.

מאיר פרוש: הרב רביץ אומר שהוא רוצה רביזיה על ההצעה שלו.

מאיר פרוש: הוא היה רוצה שזה יהיה בוועדת חוקה.

מאיר פרוש: מדובר בהצעה לסדר היום מס' 1.

אברהם רביץ: הבעיה היא חוקית.

גדעון סער: אפשר להפוך את ההחלטה, כל עוד הישיבה לא הסתיימה.

מאיר פרוש: אני מבקש לוועדת חוקה.

גדעון סער: אתה רק תחכה שם יותר זמן.

אברהם רביץ: זאת באמת שאלה עקרונית, זה לא מהיום להיום.

רוחמה אברהם-בלילא: מי בעד הרביזיה?

רוחמה אברהם-בלילא: הצבעה בעד - 5 נגד – אין נמנעים – אין

רוחמה אברהם-בלילא: 5 בעד, אין מתנגדים אין נמנעים.

מאיר פרוש: אני מבקש שההצעה תידון בוועדת חוקה חוק ומשפט.

רוחמה אברהם-בלילא: מי בעד להעביר את זה לוועדת חוקה חוק ומשפט?

רוחמה אברהם-בלילא: הצבעה בעד – 5 נגד – אין נמנעים – אין

רוחמה אברהם-בלילא: 5 בעד אין מתנגדים אין נמנעים, ההצעה תועבר לוועדת חוקה חוק ומשפט.

רוחמה אברהם-בלילא: יש כאן עוד עניין של מיזוג טכני.

רוחמה אברהם-בלילא: יש לי מכתב של יושב ראש ועדת החוקה למיזוג הצעות חוק.

רוחמה אברהם-בלילא: הצעת חוק הדיינים (תיקון מספר 24 – כללי אתיקה לדיינים), תשס"ו-2006 (מ/264); הצעת חוק הדיינים (תיקון – כללי אתיקה לדיינים), התשס"ז-2006 (פ1659/17); הצעת חוק הדיינים (תיקון – כללי אתיקה לדיינים), התשס"ז-2006 (פ/1626/17).

רוחמה אברהם-בלילא: "בהתאם להוראות סעיף 122 לתקנון הכנסת, אבקשך להביא לאישור ועדת הכנסת את בקשתי למזג את שלושת הצעות החוק שבנדון, ולהביאן לקריאה שניה ושלישית כהצעת חוק אחת".

רוחמה אברהם-בלילא: מי בעד המיזוג?

רוחמה אברהם-בלילא: הצבעה בעד – רוב נגד – אין נמנעים – אין

רוחמה אברהם-בלילא: התקבל פה אחד.

רוחמה אברהם-בלילא: (הפסקה 11:40 עד 11:55) ז.

רוחמה אברהם-בלילא: בקשת חבר הכנסת דוד אזולאי להקדמת הדיון בהצעת חוק שירותי הדת היהודיים (תיקון חלוקת הוצאות תקציב המועצות הדתיות), התשס"ז-2006 (פ/1871/17), לפני הקריאה הטרומית

רוחמה אברהם-בלילא: אני פותחת ישיבה של ועדת הכנסת בעניין פטור מחובת הנחה, הצעתו של חבר הכנסת דוד אזולאי בהצעת החוק שירותי הדת היהודיים (תיקון חלוקת הוצאות תקציב המועצות הדתיות), התשס"ז-2006 (פ/1871/17).

רוחמה אברהם-בלילא: חבר הכנסת אזולאי, אנא נמק לוועדה מדוע אתה חושב שיש צורך בפטור מחובת הנחה.

דוד אזולאי: גברתי היושבת ראש, לפני כשבועיים היתה שביתה כללית כתוצאה מאי תשלום משכורות בהרבה רשויות מקומיות והרבה מועצות דתיות.

דוד אזולאי: מתברר שבזמן השביתה שהרשויות המקומיות לא יעבירו את חלקן.

דוד אזולאי: מדובר על חוב בסדר גודל של 250 מיליון שקל.

דוד אזולאי: מתברר שישנן ויכוח מתמיד בין הרשויות המקומיות לבין המועצות הדתיות.

דוד אזולאי: הרשויות המקומיות לא תמיד מסוגלות להעביר את החלק שלהן.

דוד אזולאי: ישנם גורמים כמו משרד החינוך ומשרד הרווחה, שהם נותנים 75% אחוז ו-25% הרשות המקומית נותנת.

דוד אזולאי: הגשתי הצעת חוק שאומרת לתת את אותו דבר בשירותי הדת.

דוד אזולאי: בהצעת החוק שלי בעצם ביקשתי שגם שירותי הדת יקבלו את אותו דבר.

דוד אזולאי: שיהיה 75% שהמדינה תיתן ו-25% תיתן הרשות המקומית ולא כפי שזה היום, 40% אחוז המדינה נותנת ו-60% הרשויות המקומיות.

מוחמד ברכה: אתה לא צריך לדבר על המהות.

דוד אזולאי: כדי שנמנע את השביתה הבאה, אני מבקש לקבל פטור מחובת הנחה ולהעלות את העניין הזה.

רוחמה אברהם-בלילא: מי בעד לתת פטור מחובת הנחה?

רוחמה אברהם-בלילא: הצבעה בעד – 8 נגד – אין נמנעים – אין

רוחמה אברהם-בלילא: פה אחד.

רוחמה אברהם-בלילא: הישיבה נעולה.